Arrisku egoera batean gaudenean, ezinbestekoa da lasai egotea eta lehenengo segundoetan zuhurtziaz jokatzea.\nAuto gidari oro, eskarmentu handikoa izanik ere, larrialdi edo arrisku egoeran aurkitu daiteke edozein unetan autoan doala. Lehenengo segundoak erabakigarriak izan ohi dira, normalean larrialdi egoeretan zer edo zer azkar egin behar da eta. Kontuan izanda errepidean animalia bat gurutzatzen zaigulako, autoko aurreko kristala apurtzen zaigulako edo balaztak gaizki dabiltzalako istripu larriren bat izan dezakegula, garrantzitsua da gogoratzea kasu bakoitzean zer egin behar den eta zein unetan.\nBalazta ondo zapaldu, ahal bada gurpilak blokeatu gabe. Autoak ABS sistema badu, orduan balazta barruraino zapaldu. ABSrik ez badauka, berriz, oztopoa gertu daukazunean oina balaztatik pixka bat altxa eta maniobratu oztopoa saihesteko. Gorputzaren pisua oinen gainera eraman eta bolantea alde batera jiratu, gehienez buelta erdia. Maniobra egiten ari zaren denbora guztian, oztopoari begiratu beharrean pentsatu zein norabide hartuko duzun. Behin oztopoa saihestuta, bolantea hasierako posiziora eraman mugimendu labur eta azkar batez, autoaren egonkortasuna berreskuratzeko.\nErrepidean topatzen duzun oztopoa animalia bat bada, klaxona jo eta aldi berean abiadura moteldu.\nGaua bada, argi luzeak kendu eta motzak jarri, argi luzeekin animalia itsutu egiten delako eta mugitu ezinik gelditzen delako.\nAnimalia txikia bada eta abiadura handiarekin bazoaz, animalia ez harrapatzeko bat-batean frenatu beharko duzu edo norabide aldaketa arriskutsuak egin; beraz, bolanteri gogor heldu eta zuzen jarraitu.\nAnimalia handia bada -basurde bat edo behi bat-, saiatu zaitez animalia saihesten edo, gutxienez, aurretik ez kolpatzen, aurreko kristaletik sar ez dadin. Errepidearen eskuinetik baino ezin baduzu animalia saihestu, eta errepide horretan posible bada, frenoa gutxiago zapaldu.\nNormalean gertatzen ez bada ere, autoaren norabidea apurtzen bazaizu eta autoak bere bidean jarraitzen badu, frenoa poliki zapaldu eta abiadura moteltzen joan astiro-astiro. Gauza bera egin autoa bere bidetik ateratzen bada eta errepide bazterrerantz badoa.\nAutoa beste aldeko bidera joaten bada eta ezin baduzu gelditu, enbragea zapaldu eta eskuko frenotik indarraz tiratu. Bien bitartean, gorputza kulunkatu autoa gehien komeni zaion aldera joan dadin, eta daroan ibilbidetik ateratzeko. Laguntzeko, azeleratu martxa motz bat erabilita.\nBalaztek ez dute funtzionatzen\nFrenoaren pedala aldizka zapaldu. Azkar eta askotan zapaldu.\nEskuko frenoa erabiltzen baduzu, azkar tiratu frenotik baina poliki-poliki, ez zakar.\nAbiadura moteldu, martxa motzago bat sartuta, eta horrela motorraren frenoa erabili ahal izango duzu.\nBeste aukerarik ez baduzu, autoa errepidetik atera eta eraman beste toki egokiago batera. Hobe da autoa puskatzea, frenorik gabe ibiltzea baino, istripu larria izan dezakezu eta.\nKristalak apurtzen badira, batez ere aurrekoak, lasai egon eta bilatu leku bat kristalean ikusteko ondo dagoena. Autoa leku seguru batera eraman eta hantxe gelditu.\nEzin bada kristaletik ezer ikusi, kristala indarraz kolpatu eta zulo bat egin bertan.\nKristal zatiak gelditzen badira, abiadura moteldu, haizearen presioarekin kristal zatiak askatu daitezke eta zu zauritu.\nErre usaina hartzen baduzu, edo kea edo sugarrak ateratzen direla ikusten baduzu, autoa gelditu, auto barruan daudenei jaisteko esan, motorra deskonektatu eta kapotaren atea desblokeatu.\nSua piztu bada eta sua gasolina depositutik gertu badago, autotik aldendu azkar-azkar.\nSua piztu berria bada eta txikia bada, su itzalgailua erabili. Su itzalgailua astindu, prezintua kendu eta zurrusta autoaren “mutur” azpirantz zuzendu, motorraren alderantz. Ondoren, kapota ireki zentimetro batzuk (ez zabaldu osorik sua bizitu daiteke eta) eta zurrusta kapotaren barrurantz zuzendu.\nSu itzalgailurik ez baduzu eta sua oso bizia bada lurra edo mantak erabili.\nAutoa sutan badago eta auto barruan jendea badago, objektu gogor bat hartu eta leihatiletako kristalak apurtu (aurreko eta atzeko kristalak gogorragoak dira).\nOinezkoa auto azpian\nBat-batean norbait harrapatuz gero, frenoa ahalik eta gehien zapaldu.\nEzin izan bada autoa denboraz gelditu, oina frenotik altxa oinezkoa gurpil azpian dagoenean.\nAutoa trenbide-pasagunean gelditu zaigu\nTrenbide-pasaguneko hesiak altxatuta badaude, bigarren martxa jarri, enbragea askatu eta abiatze-motorrari jarraian eragin. Autoa mugitu ezin baduzu, laguntza eskatu autoa bultzatzeko eta trenbidetik ateratzeko.\nHesiak jaitsita badaude, ez eduki inolako dudarik, irten azkar autotik eta leku seguru batera joan.\nAutoa uretara erortzen da\nFlotatzen duen bitartean, gerrikoa askatu eta saiatu ate edo leiho batetik irteten.\nEzin baduzu autotik irten eta autoa urperatzen bada, auto barruan goiko partean gelditzen den airea arnastu auto osoa uraz bete arte, orduan auto barruko eta kanpoko presioak berdindu eta atea zabaldu ahal izango da, eta zeu ur gainera irten ahal izango zara.\nAbiadura moteldu eta bolantea eta frenoa kontuz erabili.\nAutoa labaindu egiten bada, oina azeleragailutik pixka bat altxa eta bolanteari gogor heldu.\nFrenoen eraginkortasun txikiagoa\nSegurtasun tartea handitu.\nFrenoa poliki zapaldu, gogor zapalduz gero gurpilak blokeatuko lirateke eta.\nFrenoari kolpe txikiak eman oinarekin, eta jarraian, pastilletako hezetasuna kentzeko.\nAutoa labaindu egiten da\nEz ukitu frenoaren pedala, eta ez altxatu oina azeleragailutik.\nBolantea mugitu, autoa labaintzen denean atzeko gurpilek egiten duten aldera.\nAutoa zuzen jartzen hasten denean, bolantea mugitu beste aldera, alde horretara ez labaintzeko. Azeleragailua poliki-poliki askatu, baina ez kendu oina bat-batean.\nMartxa luzea erabili, minutuko 1.500 eta 2.500 erreboluziotan joatea ahalbidetuko duen bat, mugimenduak ahalik eta polikien transmititzeko.\nFrenatu baino ezin baduzu egin, kontu handiz zapaldu frenoaren pedala.\nAutoaren atzeko aldeak aurrekoaren aurretik jartzeko moduan egingo balu, bolantea kontrako aldera mugitu. Bihurgune batean, eskuinera bada, normalena da atzeko parteak bihurgunearen kanpoaldera egitea; beraz, hori gertatuko balitzaizu, bolantea ezkerrerantz jiratu autoa behar bezala jarri arte. Autoak bere ibilbidera bueltatzen denean, bolantea zuzendu eta azeleratu pixka bat kontrola berreskuratzeko.


Mendekotasuna duten Gipuzkoako adinekoen arretarako 52 milioiko inbertsioa - Artikulua - ORAIN Gipuzkoa\nMendekotasuna duten Gipuzkoako adinekoen arretarako 52 milioiko inbertsioa\n2017an zehar egoitzetan eta adineko zentroetan 2.942 plaza finantzatzea ahalbidetuko du Gobernu Kontseiluaren erabakiak\nGizarte Politikako departamentuaren eta erakunde laguntzaileen arteko kontratu-programaren eredua onartu du Gobernu Kontseiluak, 2017an. Urtean zehar mendekotasun egoeran dauden adineko pertsonei eta buruko nahasdura dutenei hainbat zerbitzu emateko. Gaur Hitzartutako inbertsioa 52 milioitik gorakoa izango da -52.046.479,10 euro-. Erabaki honen bitartez, entitate hauekin elkarlanean, Aldundiak 2.942 plazako eskaintza ahalbidetuko du, mendekotasun egoerek pertsonei eta familiei eragiten dizkieten beharrizanei aurre hartu eta erantzuteko. 2016ko abenduan kontratua agortzen diren plazak dira berritzen direnak, hain justu.\nImanol Lasa foru bozeramaileak azaldu duenez, plaza horiek hainbat baliabideetan banatzen dira: adinekoentzako eguneko zentroak, lan egunetan -468 plaza- eta asteburu eta jai egunetan -222 plaza-; adinekoen egoitzak, eta horien barruan plaza iraunkor arruntak -2.029- eta unitate psikogeriatrikoko plaza iraunkorrak -115-; desgaituentzako egoitza-zentroak -6-; buru-nahaste larria duten pertsonentzako egoitzak -34-; eta egoitza soziosanitarioko unitatea -68-.\nGaurko Kontseiluak onartutako inbertsioa honela banatzen da: 36.656.249,47 euro egoitzetara bideratzen dira -14.557.801,05 Udaletara, 15.706.588,18 hirugarren sektorera eta 6.391.890,64 zentro pribatuetara-; 2.563.369,33 euro unitate psikogeriatrikoetara -1.395.351,91 Udaletara, 671.496,06 hirugarren sektorera eta 496,521,36 zentro pribatuetara; 6.237.440,94 eguneko zentroetarako -4.539.229,52 udaletara, 587.843,50 hirugarren sektorera, eta 1.110.367,92 zentro pribatuetara-; 2.664.483,43 Kabiara; 2.469.389 arreta soziosanitariora; 228.463,26 desgaitasuna dutenen plazetarako, eta 1.227.053,27 buruko gaixotasuna dutenen plazetarako.\nErakunde publikoen, hirugarren sektorearen eta sektore pribatuaren arteko kontzertazioaren balioa nabarmendu du Lasak, “hori baita Gipuzkoaren gizarte arretarako ereduaren oinarri nagusia, eta zerbitzu integrala, kalitatezkoa, pertsonalizatua eta jarraitua emateko gakoa, pertsona bakoitzak babeserako dituen behar espezifikoetara egokituz, edozein direla ere haren baliabide ekonomikoak”.\nKontratua sinatuko duten entitate laguntzaile guztiek, konpromiso formala hartzen dute kontratua irauten duen bitartean kalitatea hobetzeko Plana ezartzeko, dagokion ebaluazioa egin ondoren. Plan honek zentroetako bizimodua optimizatzea eduki behar du helburu, hainbat alor kontuan hartuta: arreta pertsonala, erosotasuna, zentroaren funtzionamendua, harremana kanpoko inguruarekin eta, oro har, “erabiltzaileen bizi kalitatean eragina duten faktore guztiak”.\nZentroetako langileen “prestakuntza” maila altua azpimarratu du Lasak. Langileen artean, hainbat arlotako teknikari eta espezialistak daude, hala nola gizarte lana, erizaintza, psikologia, monitore okupazionala, medikuntza, psikiatria eta fisioterapia. Gaineratu duenez, garrantzi handia ematen zaio erabiltzaileen eta senitartekoen arteko harremana, eta haien parte-hartzea bermatzeari eta bultzatzeari. Eguneko Zentroei dagokienez, berriz, “oso baliabide baliotsua dira gure adinekoen autonomia pertsonala bultzatzeko”.\nAldundiak gizartearen zahartze prozesuari aurre egiteko finkatutako bide orriaren barruan kokatzen da gaur onartutako kontratu-programa: “Zalantzarik gabe, hauxe da gizarte gisa dugun erronka handienetako bat”. Hori dela-eta, foru erakundeak aurreikusten du 300 plaza berri sortzea lurraldeko adinekoentzako egoitza eta eguneko zentroetan, bereziki behar handiena dagoen eskualdeetan –Oarsoaldea eta Buruntzaldea bereziki-, lurralde oreka bermatuz.\nAzpiegitura hauei, diru laguntzen sistema erantsi behar zaie. Izan ere, Gipuzkoan 14.000 familia baino gehiagok jasotzen dute mendekotasunari lotutako laguntzaren bat. Mendekotasun Legea betetzerakoan lurraldea aitzindari da erkidego eta estatu mailan, 2015az geroztik, desgaitasun arina dutenak ere aintzat hartzen baititu sisteman. “Gure baliabideekin eusten diogu %90an, beraz, Madrilgo Gobernuari eskatzen diogu finantziazio arloan adostutakoa betetzeko”, adierazi du Lasak. Denera, Aldundiak 120 milioi euro inguru bideratuko ditu aurten adineko pertsonen arretara, hau da, Gizarte Politikako departamentuaren aurrekontuaren %33.\nEstrategia Digitaleko zuzendaritza berria\nAldundiaren antolaketan aldaketa garrantzitsuak onartu ditu ere gaurko Kontseiluak: alde batetik, Funtzio Publikoko eta Araubide Juridikoko zuzendaritzak, orain arte autonomoak zirenean, zuzendaritza bakarrean elkartu dira, “eraginkortasun handiagoarekin” aritzeko eta “desburokratizazioan” sakontzeko. Bestetik, zuzendaritza berria sortu da, Estrategia Digitalekoa. Aldundiaren on line komunikazioa bideratzea eta planifikatzea izango da horren egiteko nagusia. Biak ala biak Gobernantza eta Gizartearekiko Komunikazioko departamentuaren ardurapean egongo dira.\nZuzendaritza berriaren esku egongo da komunikazio digitaleko plangintza estrategikoa aurrera eramatea, eremu digitalean Aldundiaren posizionamendua indartuz, herritarrekin interneten ekintza komunikatibo eraginkorrak diseinatuz, eta berrikuntza sustatuz joera, eduki, tresna eta plataforma berrietara egokitzeko. Lasaren arabera, erabaki koherentea da teknologia berriak hartzen ari diren pisu geroz eta nabarmenagoarekiko, eta Aldundia gobernantza berriaren alde egiten ari den apustuarekiko. “Ezin dugu hitz egin gertutasunaz, eraginkortasunaz edo gardentasunaz, herritarrekin harremanetan bideratzeko dugun modua modernizatzeko eta arintzeko kapazak ez bagara, gure komunikazio estrategiak eta kanalak egungo gizarteari eta teknologiei egokituz”.\nFuntzio horiek Modernizazio zuzendaritzak betetzen zituen orain arte, baina lehentasunezkoak direla iritzita erabaki du Aldundiak zuzendaritza espezifikoa sortzea, indar handiagoarekin eragiteko. Besteak beste, pisuzko bi proiektu gauzatu beharko ditu: web orri guztien berrantolaketa, eta sare sozialetako perfil instituzionalen integrazioa. “Aldundiaren egunerokotasuna gerturatu nahi diegu herritarrei, informazio erabilgarria, garrantzitsua eta kalitatezkoa eskainiz, zerbitzu hobea emateko. Baina aldi berean, erabiltzaileekiko interakzioa sustatzea da gure asmo nagusia; beraien eskaera eta iradokizunak aktiboki entzutea, zalantzak eta kontsultak ahalik eta azkarren erantzutea, eta, funtsean, konfiantzan eta aldebikotasunean oinarritutako harremana finkatzea”.


Budapest ezagutu dabe Botaba lehiaketearen irabazleek | Labayru Fundazioa\nEguenetik domekara, lau eguneko bidaia egin dau Azkoitiko The Kilkers taldeak. El Corte Inglés-en eskutik, lau egunez Budapest bisitetako erea euki dabe. Gainera, lehiaketaren lehenengo asteko saria be eurek irabazi eben, lau lagunentzako argazki kamara bana, bidaian zenbat-gura argazki aterateko.\nAzkoitiarrek bost bideo aurkeztu ebezan, zein baino zein originalagoa. Eta sari nagusia Baldatxora bialdu, erre eginda egon eta joko haut paliakin esamoldeakaz egindako bideoari emon eutsan epaimahaiak azkenean. Gipuzkoarrak izan ziran Botaba erronkaren lehenengo edizinoko irabazleak. Labayruk Gaztea Irratiagaz alkarlanean antolatutako bideo-lehiaketan, parte-hartzaileek aurkeztutako lanen irudimena, jatortasuna eta kaleko berbeteari egindako ekarpenak hartu ziran kontuan sarituak izentetako orduan.\nPozik eta gustura. Taldeko kide dan Ibon Arrietak adierazo dauenez, lagunakaz Budapestera joan ahal izatea sari “ezin hobea” izan da eurentzat, benetan be ezagutzea merezidu dauen uria dala-ta. El Corte Inglés Bidaiak-ek hainbat aukera eskaini eutsezan, euren artean Londres, Amsterdam, Berlin…, eta eurek erabagi eben nora joan. “Hasiera batean Budapest ez zegoen gure aukeren artean, baina bete-betean asmatu dugu. Oso ondo pasatu dugu”.\nUria goitik behera ezagutu dabe, Budapesteko Parlamentua, XVIII. mendeko termak, eta hainbat museo eta katedral bisitau ditue, intereseko beste leku batzuekaz batera. “Katedral batera bisitan joan eta bertan musika klasikoko kontzertua zuzenean ikusi eta entzuteko aukera ere izan genuen”. Horrezaz gainera, gaueko giroaz gozetako tartea be hartu dau laukoteak.\nBidaiagaz eta lehiaketan parte hartu izanaz pozik, Botabaren hurrengo edizinoan be parte hartzeko asmoa agertu dabe: “Izena asmatuta dugu dagoeneko, taldea eratuta daukagu, eta gainera, bideoak grabatzen ederki pasatu izan dugu. Beraz, berriro ere parte hartzeko prest eta gogotsu gaude”.


kritiken hemeroteka » Mundu txikiko zirrara handiak\n« Kontaeraren plazera | Gauzak erakutsi »\nMundu txikia / Alberto Barandiaran / Susa, 2005\nMundu txikiko zirrara handiak Alvaro Rabelli / El País, 2005-10-13\nAlberto Barandiaran altsasuarrak argitaratu berri du Mundu txikia izeneko narrazio-bilduma, idatzi duen lehenengo fikziozko lana hain zuzen ere. Liburura hamalau narrazio, hamalau pertsona-istorio ekarri ditu. Istorio labur eta sotilak dira. Horietan gizakia dugu protagonista nagusia, gizaki galeria hau osotzen dutenen pertsonen argazki txikiak direla esan genezake. Istorio bakoitza zirrara berezia eragiten duen sentimendu jakin baten inguruan ardazten da, dela bakardadea, dela maitasun eza, dela oroimena.\nGiza sentimendurik sakonenak jorratzen dituen bilduma baten aurrean gaude, benetako gauzen aurrean zer sentimendu azalaratzen dugun. Ez dira, beraz, kontakizun handiak, garapen handirik ere ez dute, baina bai badira edonori gerta dakizkiokeen istorio eta drama txikiak. Egileari, esterako, ume baten begirada nahikoa zaio horren inguruan narrazioa osatzeko, horixe nahi du eta, begirada horren momentuko zirrara harrapatu, besterik ez. Horrela daude istorio guztiak, instant batean harrrapatuta.\nHorregatik, istorio guztiak mamiz biluzik agertzen dira, hizkuntzaz ere biluzik, beharbada biluzegi zenbaitetan, narrazioaren gunea egileak igorri nahi digun zirrarak baino ez du betetzen, hasiera eta amaiera jakinik gabeak. Gehienetan ondo burutuak dira istorio sotil horiek, batzuetan, baina, esan bezala, hutsegi ageri zaizkigu.\nGizakia ardatza den froga izenburuetan ikus dezakegu, denek izen propio bana dute, Julia, Asun, Mikel; denek, batek izan ezik, “Ezkurrak” izenekoak. Modu horretan, narraziook har ditzakegu biografia txikiak ere balira bezala, irakurleak osoatu behar dituen biografiak. Mundu txikia liburuko narrazioetan atzoko eta gaurko istorioak nahasten dira, jada iragan hutsa diren gertaerei buruzkoak batzuk, edo galdutako mundu bati dagozkioenak beste batzuk.


Iturratek zintzotasun minimo bat eskatu dio Otegiri, “ezin delako gauza bat baieztatu eta kontrakoa”\nIñigo Iturratek deitoratu egin du EH Bilduk atzo Eusko Legebiltzarrean ETA gaitzesteko adierazpen bat sinatzeari uko egin izana, jarduera armatua utzi zuela hamar urte bete direnean. "Aietek bazirudien perspektiba berri bat zabaltzen zuela, baina erabateko geldialdia egon da. Ez ziren aurreikuspenak bere", esan du\n22 Urria | Eusko Legebiltzarra\nAtzo Eusko Legebiltzarrean ETAren indarkeria gaitzesteari eta eragindako bidegabeko mina aitortzeari uko egin zion EH Bilduk, eta hori terrorismoari zilegitasuna kentzeko geratzen zaien ibilbidearen seinale da EAJ-PNVrentzat. Iñigo Iturrate legebiltzarkide jeltzaleak EH Bilduren jarrera deitoratu du, eta Aieteko adierazpenarekin ireki zituzten itxaropenak ez direla bete adierazi du. “Gaztelerazko esaldi bat erabiliz, andaluziar zaldiaren abio bat eta mantxako astoaren geldialdi bat egon dira. Komandantea iritsi eta gelditzeko agindu zuen. Itxaropenak ez dira bete, eta ez dira gai izan hamarkada askotan ETAk eragindako sufrimenduaren bidegabekeria aitortzeko”. Zentzu horretan, Iturratek “zintzotasuna eta errespetua” eskatu die herritarrei, ezin delako gauza bat eta kontrakoa esan denbora laburrean. Gogora ekarri ditu Arnaldo Otegik Eibarko militantziaren aurrean esandakoak, non presoez hitz egin zuen Estatuko aurrekontuen ordainetan, eta hurrengo egunean Radio Euskadin egindako adierazpenak, baieztapen hori ukatuz. “Buruzagi politikoei, eta kasu honetan Otegiri, eska diezaiekegun gutxienekoa herritarrenganako errespetua da, adarra ez jotzea eta argitzea. Badakigu normaltasun demokratikoan sartzeko prozesu oro zaila dela, eta gauetik goizera ezin dela estrategia politiko-militar bat alde batera utzi, baina ezin da jendea engainatu.\nETAko presoei dagokienez, ordezkari jeltzaleak ulertzen du ezker abertzalearentzat lehentasuna izatea “haien presoak direlako eta haiekin zorra dutelako”. Baina espetxe politikaz ari bagara, EAJk argi dauka. “ Beti defendatu izan ditugu preso guztien eskubideak, baita ETArenak ere, uste baitugu legea betetzeak, espetxe-onurak lortzeak edo graduen aurrerapenak herri hau normalizatzen lagunduko dutela, eta horren premia handia dugu”.\nEuskadin EH Bildurekin akordioetara iristeko aukeraz galdetuta, Iturratek aitortu du ez dela erraza elkar ulertzea koalizio abertzalearen oposizioa egiteko moduagatik, antzeko zerbait gertatzen da PP eta Voxekin Kongresuan Pedro Sanchez bota nahian, gaineratu du. “Zilegi eta demokratikoa da oposizioa egotea eta egungo Gobernuaren alternatiba izan nahi izatea. Kirrinka egiten duena egiteko modua da. Guztiari aurre egitea, gauzak manipulatzea eta pandemiaren ondorioz pairatzen ari garen bezalako ahultasun- edo krisi-egoerak erabiltzea ez da modurik onena. Bilduk Madrilen eskuinaren aldetik salatzen duen hori da hemen praktikatzen dena. Beste konpromiso bat eskatzen da, baina ez EAJrekin eta Eusko Jaurlaritzarekin, baizik eta herritarrekin”.\nEAEko 2022KO AURREKONTUAK\nAsteartean Gobernu Kontseiluan onartuko den Aurrekontuen Lege Proiektuaren negoziazioari begira, Iturratek esan du ahalik eta akordio zabalena lortzeko erabaki irmoari aurre egingo diola, nahiz eta EAJren eta PSE-EEren gehiengo osoak proiektuaren onarpena bermatzen duen. “Gobernuak historiako aurrekonturik garrantzitsuena onartuko du: 13.000 milioi euro eta inbertsio ahalmen handia. Uste dugu aukera hori baliatu behar dutela gainerako alderdiek, lankidetzaren bidez, Herri bat eraikitzeko eta guztion artean akordioak lortzeko. Gehiengo absolutua dugu, bai, baina ahalik eta gehiengo zabalena osatzeko borondatea dago. Ona da beste talde batzuek beren arrastoa uztea”.


istripua | Mondraberri Arrasateko Ataria\nIgandea, 28 azaroa, 2021\nAuto batek istripua izan du saihesbidean, ospitalearen ondoan\nMondraberri - 2021-11-27 0\nArratsaldeko 14: 30ak aldera, istripu bat gertatu da G-627 errepidean 35. kilometroan, saihesbidean, Debagoiena Ospitalearen ondoan. Auto bat galtzadatik atera da Gasteizerako noranzkoan. Ondorioz, zauritu arin bat izan da, eta Debagoieneko ospitalera eraman dute. Trafikoa arina da inguruan.\n3 autoren arteko istripuak 3 lagun zauritu ditu eta bidea itxi du\nMondraberri - 2021-11-16 5\nGaur goizeko 08.30ak inguruan izandako istripu batean hiru autok talka egin dute Gi-627 errepidean, ospitaletik gertu. Istripuak ibilgailuetako bat errepidetik atera du eta zirkulazioa moztuta dago une honetan. Polizia-zerbitzuak eta osasun-zerbitzuak lanean ari dira gertakarien tokian.\nHiru autoren arteko istripua izan da Loramendi kalean\nMondraberri - 2021-09-23 2\nArgazkia: Herritar bat. Eguerdiko 13:30ak aldera trafiko istripua izan da Loramendi kalean, Iturripeko kiroldegiaren atzeko sarreraren aurrean. Ez da zauriturik izan. Inguruko bizilagun batek esan digunez, "Olandixoko tunela itxita dagoenez, trafikoa inguru horretatik desbideratzen ari dira, eta ohi baino trafiko...\nGoizeko 10:52ak aldera, N-627 errepideko 34. kilometroan, Eibarreko norabidean, Arrasateko saihesbidean auto batek istripua izan du. Zaurituta gertatu den bi bidaiarietatik bat Debagoienako ospitalera eraman behar izan dute anbulantzian. Une honetan, Ertzaintza trafikoa arautzen ari da, autoa garabi...\nTxirrindulari batek eta kamioi batek istripua izan dute Arrasate-Oñati errepidean\nMondraberri - 2021-04-16 0\nGoizeko 9:45ak aldera kamioi batek eta txirrindulari batek ezbeharra izan dute Ulmako biribilgunean, Zubillaga auzoan. Istripuaren ondorioz, txirrindularia zauritu egin da, eta Debagoieneko ospitalera eraman behar izan dute.\nPertsona bat zauritu da Kanpanzarren izandako istripu batean\nMondraberri - 2021-03-16 0\nGoizeko 7:50ean istripua izan da N-636 errepidean, Kanpanzarren, 38. puntu kilometrikoan, Arrasaterako noranzkoan. Kamioi batek eta auto batek talka egin dute, eta autoaren gidaria zauritu da. Suhiltzaileek ibilgailutik atera behar izan dute, eta Galdakaoko ospitalera eraman dute helikopteroz. Hasiera...\nAuto-istripua Musakolan, Kataide industrialdearen parean\nMarijo - 2020-10-04 0\nGoizeko 10:00ak aldera auto-istripu bat izan da Musakolan, GI-627 errepidean, Kataideko industrialdearen parean. Auto batek bihurgunean kontrola galdu du, eta bi norabideak banatzen dituen hormaren kontra jo du. Istripuaren ondorioz, pertsona bat zauritu da, eta Debagoienako ospitalera eraman dute.\n49 urteko emakume eibartar bat hil da Arrasate-Oñati errepidean\nMondraberri - 2020-09-25 0\nEzbeharra goizeko 7:55ak aldera gertatu da GI-2630 errepidean, Zubillaga auzoan, kurbetako batean, Bikoitz jatetxe ondoko kurban. Opel Corsa batek eta Volvo kamioi batek talka egin dute. Jasandako zaurien ondorioz autoan zihoan emakumea hil da. Kamioiaren gidaria berriz, Arrasateko ospitalera...\nMarijo - 2020-06-21 0\nErtzaintzaren helikoptero batek istripua izan duen txirrindulari bat erreskatatu du Aixola presatik gertu Goizeko 10:00ak aldera, SOS Deiak 112 zerbitzuak dei bat jaso du, mendiko bizikleta egiten ari zen txirrindulari bat erori egin dela abixua emanez, Elgetan Aixolako presatik...\nIker - 2020-06-13 0\nKirolakMarijo - 2021-11-28 0\nEmakumezkoen Mondragon Unibertsitateak Campus Prometeren aurka jokatu du gaur arratsaldean Iturripen. Partida oso gogorra izan da, bi taldeak denboraldi...\nGabonetako campuserako izen-ematea ireki du Ointxe!-k


Ilusionista Sozialen Mintegia - ISM: Ludopedagogia Tailerra, jolasa partekatzeko modu gisa\n2015(e)ko apirilaren 23(a), osteguna\n2015eko apirilaren 16 eta 17an, Ilusionista Sozialen Mintegia Eratzeko Topaketen jarduera gisa, LUDOPEDAGOGIA tailerra egin genuen Fabián Tellechea "Watu" uruguaitarrak eta María Rivasés zaragozarrak gidatua Donostiako Irakasleen Unibertsitate Eskolan. Benetan pozgarria, alaia, dibertigarria, bizia, jostagarria, zirraragarria izan zen saioa eta primeran pasa genuen. Ludopedagogiaren metodologia ezagutu nahi genuen eta ezagutzeko modurik onena EGINEZ/SENTITUZ/PENTSATUZ da, dudarik gabe!\nJolasaren hegaldia hartzeko prestatzen...\nZER DA LUDOPEDAGOGIA?\nLudopedagogia eraikitze kolektiboko metodologia bat da, oraindik zabalik eta amaitu gabea, 1989an Uruguayko La Mancha zentruak sortutakoa, eta bere proposamena da ikuspegi metodologiko batetik jolasteko gaitasuna berreskuratzen saiatzea, balioestea eta bersortzea/jostatzea, ulertzen duelako jolasa ibilbide baliozkoa dela errealitatea ber-deskubritzeko (errealitate intimoa, publikoa, kolektiboa eta pertsonala), baita jakintzarekin uztartzeko forma bat ere. Beste mundu posible batzuen jaiotzan lagundu nahi du, eta horregatik, bere helburua da bizi dugun errealitatea eraldatzea.\nProposamen politikoa da funtsean, asmoa errealitatea eraldatzeko jarrera eta ekintza indibidualak eta kolektiboak sustatzea baita; giza-esistentziaren baldintza objektiboak eta subjektiboak aldatuz, pertsonen garapen osatuagoa bilatu nahi da metodologia honen bitartez.\nGehiago jakiteko: http://www.mancha.org.uy/uc_2030_1.html\nMETODOLOGIAK ETA TRESNAK... SAIOAREN HAUSNARKETA\nZoragarria izan zen parte hartu genuen guztiok gure sentipenak partekatzea, ezin esan zenbat barre egin genuen!!! Jolasak hausnaketekin tartekatzen joan ziren bi egunetan zehar, gure kasuan bereziki partaidetzaren inguruan ideiak trukatzeko erabili genuen hausnarketaren atala, baita ludopedagogiaz beraz hausnartzeko ere. Jolasek eragin zizkiguten sentipen biziek gure artean desberdin erlazionatzen lagundu ziguten. "Watu"-ren hitzetan, horrela jolastea planu kontzientearen eta ametsen planuaren artean kokatzen gaitu eta horrela, errealitatea beste era batera ulertzera, beste errealitate batzuk ikusten lagun diezaguke.\nLudopedagogia metodologia gisa planteatzen denez, Ilusionismo Sozialetik lan egiten dugunean metodologiak baztertu egiten ditugula eta, eztabaida sortu zen amaieran metodologia eta baliabideen artean. Beharrezkoak dira metodologiak? Metodologiak erabiliz, bi egun horietan gela horretan landu genuenak haratago parte hartzera, eraikitze kolektibora, errealitatearen eraldatzera eramango gaitu? Bertan bizi izan genituenak gelatik kanpo transferituko ditugu?...\nMETODOLOGIAK dinamizatzaileen ahotsaren menpe kokatzen gaitu (jarraipideak, arauak, hurrenkerak...). Gure ustez, ludopedagogia BALIABIDE gisa tresna indartsua da blokeoak gainditzeko bizipozaren laguntzaz, harremanak horizontalizatzen laguntzeko (esaterako ikasle-irakasle mugak gainditzen laguntzeko), elkarren arteko ezagutzaren atea zabaltzeko, dezentratzeko... Eraldaketarako bide berriak zabaltzeko, azken batean! Gainera, jolasaren aldarrikapena ere oso baliotsua iruditzen zaigu bitartekaritza desiragarriak sortzeko eta dinamizatzeko teknikak garatzeko tresna dela uste baitugu.\nPoz handia eman zigun elkarrekin jolasteak ludopedagogiaren ikuspegitik eta benetan eskertuta gaude Watu eta Maríari mintegia eratzeko topaketetan gurekin batera egoteagatik! Seguru berriz izango garela elkarrekin!!!\nEgilea: Ilusionista Sozialak ordua: 21:00\nEtiketak: 2015eko apirilak 16 eta 17, baliabideak, bizipoza, Fabián Tellechea, jolasa, ludopedagogia, María Rivasés, metodologiak, tresnak


Abanto-Zierbenako Udala - Abanto Zierbena eta Natura\nKotorrioko aterpetxea irisgarriago eta eraginkorrago bihurtuko dute, eta, horretarako, instalazio guztiak hobetzeko eraberritze-lanak egingo dituzte, jendeari zerbitzu hobea emateko. Udal-instalazio hori Trianoko mendien magal batean dago, izen bereko auzoan, eta iaz mila pertsona baino gehiago hartu zituen. Eraikina Abanto Zierbenako Udalaren jabetzakoa da eta Gallarreta Mendizale Taldeak kudeatzen du. Talde eta elkarteek aisialdiko esperientzia bat igaro dezakete han, natura betean, ingurune pribilegiatu batean.\n“Eraikin entzutetsu hau egungo segurtasunaren, irisgarritasunaren eta energia-eraginkortasunaren araudira egokitu nahi dugu. Aterpetxea Gallarta eta Galdames arteko Bide Berdearen alboan dago. Bide hori da udalerriko baliabide turistiko nagusietako bat, Meatzaritza Museoarekin eta Burdinmendiko biotopoko eremu naturalekin batera. Euskadiko eta Espainiako elkarteek gure ingurunera eta kultura-ondarera etortzen eta horiek ezagutzen jarrai dezaten egingo ditugu eraberritze-lanok; besteak beste, komunak, dutxak eta sukaldea berrituko dira osorik”, adierazi du Abanto Zierbenako alkate Maite Etxebarriak.\nKotorrioko aterpetxea duela 31 urtetik dago martxan, eta eraikin berezi batean dago, Kotorrio auzoko eskola zaharretan. 42 pertsonarentzako lekua du. Instalazio ezin hobea da naturaz eta mendiko ibilbideez gozatzeko, bereziki bizikidetza-jarduerak eremu lasaian egin nahi dituzten elkarteentzat.\nUrte osoan dago irekita, abuztuan eta 2018an izan ezik. 200.000 euro inbertituko dira ia, eta erabat zaharberrituko da. Komunak eta dutxak, erabilera anitzeko aretoa, sukaldea, zoruak eta leihoak ere berrituko dira, isolamendu hobea izateko. Gainera, sistema elektriko eraginkorragoa izango du: egungo lanparak kendu eta LED argiak jarriko dira, eta eraikinaren estalkian eguzki-hartzaile termikoak jarriko dira. Energia berriztagarriko instalazio horrek ur bero sanitarioaren eskaeraren % 50 aseko du gutxienez. Ostatu eraginkorragoa izango da, propano gasezko bat-bateko berogailu bat eta energia-intermetatzaile bat jarriko direlako.\n“Eraginkorragoa, baina baita irisgarriagoa ere: barneko banaketa aldatuko da, eta, ahal den heinean, espazio guztiak egokituko dira, pertsona minusbaliatuak aterpetxeko areto guztietara sartu ahal izan daitezen. Aldageletan dutxa eta konketa erabat egokituak jarriko dira. Gainera, kanpoko bidetik lursailerako sarbide berri bat egingo da ibilgailuentzat, beheko solairuaren kotan, eta urbanizatu egingo da”, azaldu du Etxebarriak.\nAterpetxe hori gure turismo-jardueraren funtsezko baliabideetako bat da; talde antolatuei eta legez eratuei alokatzen zaie, prezio sinboliko baten truke. Leku berezia da, non natura eta mendiko ibilbideak baitira protagonista. Kokapen ezin hobea duenez, erabiltzaileek leku interesgarri eta ederrak ezagut ditzakete, hala nola Euskal Herriko Meatzaritzaren Museoa, Muskizeko Pobaleko burdinola eta Muskiz eta Zierbena udalerrietako Arenako hondartza. Xendazaletasunerako eta zikloturismorako egokia den ingurune natural lasaian dagoen arren, autoz instalazioraino bertaraino iristea dago, bai Gallartatik, bide berdetik, bai Putxetako Renferen aldiriko trenen geltokitik (aterpetxetik 1.300 metrora dago).\n“Gure proiektuak eraikin honen barnealdea eta kanpoaldea berrituko du, erabiltzaile guztientzat hobetuz. Aterpetxeak okupazio-tasa oso handia du; iaz Espainia osoko 41 taldek eta udalerriko bertako elkarteetako 200 kidek hartu zuten ostatu. Kotorrioko aterpetxeak urteak betetzen jarraitzea nahi dugu, eta hori baldintza onenetan egitea. Gainera, asmoa da guztientzat irekita egotea, gure udalerriko elkarteentzat nahiz Abanto Zierbena ezagutzera datozen kanpoko taldeentzat”, jakinarazi du Etxebarriak.


Artetxe aurreko bidea ibilgailuentzat zabalduko dute bihar - Urola Kostako Hitza : Urola Kostako Hitza\nArtetxe aurreko bidea ibilgailuentzat zabalduko dute bihar\nNorantza bakarrean zabalduko dute: Artzubiatik Olazko Amaren plazara. Hori dela eta, Bustinzuriko Errebala ere noranzko bakarra izatera itzuliko da. Asteburuetan eta jaiegunetan itxi egingo dute pasabidea. Udalak hainbat lan egin du oinezkoen segurtasuna bermatzeko.\nGunea egokitu dute, oinezkoentzat leku segurua izan dadin.\nBihar, asteazkena, zabalduko dute hainbat hilabetez ibilgailuentzat itxita izan den Artzubiako biribilgunetik Olazko Amaren plazarainoko bidea. Alberdienea guneko etxebizitzen obrak direla-eta egon da Artetxe aurreko bidea itxita, baina bihar irekiko dute, noranzko bakarrean. Hain zuzen ere, Artzubiatik Olazko Amaren plazarako norantzan joan ahal izango dute ibilgailuek. Horrenbestez, Bustinzuriko Errebala ere noranzko bakarra izatera itzuliko da; Olazko Amaren plazatik Arana kalera. Aldaketa horiek tarteko, Olazko Amaren plazara, Goikokalera nahiz Bustinzuriko Errebalera ibilgailuz joan nahi duten herritarrek Artzubiatik sartu beharko dute; irten, aldiz, Errebaletik.\nAsteburuetan eta jaiegunetan itxi egingo dute pasabide hori; hau da, obrak hasi aurretik bezalaxe. Hori dela eta, larunbat eguerditik astelehen goizera bitartean itxita izango da Artzubiatik Olazko Amaren plazarako bidea. Azken egunetan itxita izan den eremu hori egokitzen aritu da udala, oinezkoentzat “gune segurua” izan dadin. Besteak beste, oinezkoentzat pasabidea egokitu eta zebrabidea pintatu dute.


Bideojokoen inguruko jardunaldi honen webgunea garatu eta diseinatu dugu. Azkue Fundazioak eta Game Erauntsiak antolatzen duten jardunaldi honen webgunean hizlarien eta egitarauaren berri ematen da. Garapena Wordpress erreminta erabiliz egin dugu.\nArizmendiarrietaren lagunak elkartearen webgune berria garatu dugu Wordpress erabiliz. Webgune berrian Arizmendiarrietaren Gogoetak izeneko atal berezi bat dago, datu-base batekin, Django frameworka erabiliz garatua.\nBidasoa garraio enpresaren webgunea berritu dugu. Azpiegitura teknikoak Wordpress izaten jarraitzen du eta proiektuaren muina diseinu aldaketa eta edukien berrantolaketan egon da.\nZilarrezko kateak saltzen dituen enpresa honen webgune berria egin dugu Wordpress eduki kudeatzailea erabiliz.\nDurangoko Kurutziaga ikastolaren webgunea garatu dugu Wordpress erreminta erabiliz. Webgunean erakundearen informazio korporatiboa, albisteak eta eskaintza akademikoaz dihardute.\nEHU/UPV-ren Kultura Zientifikoko Katedrak antolatzen du BZP, Bizkaia Zientzia Plaza. Ezagutza zientifikoaren transmisioa bultzatzea helburu duen ekimen honen webgunea garatu dugu Wordpress erreminta erabiliz.\nEuskararen Gizarte Erakundeen Kontseiluaren ekimena da hau eta bere helburua da Euskararen erabilpena sustatzea. Webgunean, besteak beste, denda bat dago, ekimenaren zenbait produktu saldu ahal izateko. Garapena Wordpress erreminta eginez dago egina.\nMakina berezien diseinua eta ekoizpena egiten duen enpresa honen webgunea garatu dugu Wordpress erabiliz\n1991tik dihardu Hori-horik itzulpengintza, hizkuntza aholkularitza eta interpretazio zerbitzuak eskainiz, besteak beste. Haien webgune berritu dugu Wordpress erreminta erabiliz.\nMutrikun kokatua dagoen hotel ikusgarri honen webgunea garatu dugu. Irudiei pisu handia ematen zaie webgunean. Wordpress erabiliz garatua dago. Mugikorretara egokitua dago eta hiru hizkuntzatan eskaintzen ditu edukiak.\nAurreko 16 elementuak\nHurrengo 15 elementuak


Foru dekretu honen bitartez, Animazioko Arte Plastikoetako eta Diseinuko goi mailako teknikari titulua eskuratzea ahalbidetzen duen goi mailako heziketa zikloaren egitura eta curriculuma ezartzen dira. Nafarroako Foru Eraentza Berrezarri eta Hobetzeari buruzko abuztuaren 10eko 13/1982 Lege Organikoaren 47. artikuluan Nafarroako Foru Komunitateari arlo honetan ematen zaizkion eskumenak erabiliz, honako curriculum honek urriaren 11ko 1427/2012 Errege Dekretua garatzen du, hain zuzen ere Animazioko Arte Plastikoetako eta Diseinuko goi mailako teknikari titulua ezarri eta haren gutxieneko ikasketak onetsi zituen dekretua, arte plastikoen eta diseinuaren arloko lanbide ikasketen antolamendu orokorra ezartzen duen maiatzaren 4ko 596/2007 Errege Dekretuaren 13. artikulua aplikatuz onetsi ere.\nBestalde, Nafarroako Foru Komunitatean arte plastikoen eta diseinuaren arloko lanbide ikasketen antolamendua eta garapena arautzen dituen abuztuaren 9ko 44/2010 Foru Dekretuak arte plastikoetako eta diseinuko lanbide tituluetako curriculuma garatzeko eredu bat definitu du, estrategia eta arau berriak ekarri dituena enpresara hobeki egokitzeko, ikasketen antolaketa malgutzeko, ikastetxeen curriculum autonomia areagotzeko eta ikasleei prestakuntza zabalagoa emateko.\nHorregatik, Animazioko Arte Plastikoetako eta Diseinuko goi mailako teknikari tituluaren curriculuma Nafarroako Foru Komunitaterako egokitu eta garatzean, kontuan hartu dira aipatutako abuztuaren 9ko 44/2010 Foru Dekretuan onetsi diren diseinurako jarraibideak.\nErregulazio honetan honako elementu hauek jorratzen dira, titulu honen curriculuma osatzen baitute: lanbide-erreferentea, curriculuma, irakaskuntzen antolaketa eta sekuentziazioa, sarbideak eta ezarpenerako baldintzak.\nTitulu honen lanbide-erreferenteak, arau honen 3. artikuluan aurkeztu eta 1. eranskinean garatzen denak, oinarrizko bi alderdi ditu: tituludunaren lanbide-profila eta haren lan jarduerari lotutako produkzio sistemaren ingurunea. Lanbide-profilaren barnean, gaitasun orokorra zein den definitzen da, eta hura zehazten duten lanbide-gaitasunak zein diren.\nArau honen eremuan, moduluen erreferentziako sekuentziazioa arautzen da zikloaren bi ikasmailetan, eta lanbide modulu bakoitza prestakuntza unitatetan banatzen da. Banaketa horri esker, langileak trebatzeko lanbide heziketako beste eskaintza batzuk egin daitezke. Elementu hori 5. artikuluan eta 3. eranskinean garatzen da.\n6. artikuluan, Proiektu Integratuaren lanbide modulua garatzeko oinarrizko jarraibideak arautzen dira.\nSarbideei, baliozkotzeei eta salbuespenei dagokienez, 7. artikuluak arautzen ditu heziketa ziklo honetara sartzeko bideak, 8. artikuluak zehazten du nola igaro daitekeen beste ikasketa batzuetara Animazioko Arte Plastikoetako eta Diseinuko goi mailako teknikari tituluko heziketa zikloa amaitu eta gero, eta 9. artikuluak baliozkotzeak eta salbuespenak arautzeko esparrua definitzen du (4. eta 5. eranskinetan garatua).\nHorrenbestez, Hezkuntzako kontseilariak proposaturik, eta Nafarroako Gobernuak bi mila eta hogeita bateko ekainaren hogeita hiruan egindako bilkuran harturiko erabakiarekin bat, honako hau\nForu dekretu honen xedea da Animazioko Arte Plastikoetako eta Diseinuko goi mailako teknikari tituluaren egitura eta curriculum ofiziala ezartzea Nafarroako Foru Komunitatean. Titulu hori komunikazio grafikoaren eta ikus-entzunezkoaren arteetako lanbide arlokoa da.\nAnimazioko Arte Plastikoetako eta Diseinuko goi mailako teknikari titulua elementu hauen bidez identifikatzen da:\na) Izena: Animazioko Arte Plastikoetako eta Diseinuko goi mailako teknikaria.\nd) Lanbide arlo artistikoa: komunikazio grafikoa eta ikus-entzunezkoa.\ne) Europako erreferentea: ISNI - 5b (Irakaskuntzaren Sailkapen Normalizatu Internazionala).\n3. artikulua. Lanbide-erreferentea eta lanbide jarduera.\nForu dekretu honen 1. eranskinean zehazten dira tituluaren lanbide-profila, gaitasun orokorra, lanbide-gaitasunak eta produkzio sistemaren erreferentzia, abuztuaren 9ko 44/2010 Foru Dekretuaren 17. artikuluan ezarritakoari jarraituz. Dekretu horren bidez, Nafarroako Foru Komunitatean arte plastikoetako eta diseinuko lanbide ikasketen antolamendua eta garapena arautzen dira.\n1. Animazioko heziketa zikloaren helburu orokorrak eta hura osatzen duten lanbide moduluak foru dekretu honen 2. eranskinean ageri dira.\n2. Ziklo hau ematen duten arte eskolek zikloa osatzen duten ikasketen lanbide modulu bakoitzerako programazio didaktiko bat prestatuko dute. Programazioaren zehaztapena hura garatzen duten lan unitateen bitartez eginen da.\n1. Heziketa ziklo hau osatzen duten lanbide moduluak foru dekretu honen 2.B) eranskinean garatzen dira, Animazioko Arte Plastikoetako eta Diseinuko goi mailako teknikari titulua ezarri eta haren gutxieneko ikasketak onetsi zituen urriaren 11ko 1427/2012 Errege Dekretuaren I. eranskineko 4. apartatuan ezarritakoarekin bat etorriz.\n4. Prestakuntza unitate bakoitzaren ziurtagiriak Nafarroako Foru Komunitatean soilik izanen du balioa. Modulu bereko prestakuntza unitate guztiak gaindituz gero, ikasleak lanbide moduluaren ziurtagiria lortuko du. Ziurtagiri horrek Espainiako estatu osoan izanen du balioa, betiere heziketa zikloan sartzeko baldintza akademikoak betetzen badira.\n1. Proiektu Integratuaren modulua curriculumean ezarritako helburu, eduki eta ebaluazio irizpideetan oinarrituko da, eta xede izanen du ikaslea gai izatea ikus-entzunezko animazioaren lanbide arloko ezagutza, trebetasun eta gaitasun berariazkoak integratzeko, aplikatzeko eta balioesteko.\n2. Proiektu Integratuaren modulua goi mailako zikloaren bigarren ikasmailan eginen da, oro har, prestakuntzaldiaren bukaeran. Proiektu Integratua egiteko beharrezkoak diren ikastetxeko instalazioak eta baliabide tekniko eta teknologikoak erabiliko ditu, ikastetxeko gainerako ikastaldeen irakas jarduna oztopatzen ez badute bederen.\n3. Proiektu Integratuaren modulua egiteko aldiko ordutegia eta moduluen banaketa heziketa zikloaren ordutegian ageri dena izanen da, eta zikloko irakasleek ordutegi horretan hartuko dituzte ikasleak. Dena dela, Hezkuntza Departamentuak, ikastetxeek aurretik eskatuz gero, irakastaldi horretarako beste modulu sekuentziazio bat onartu edo baimendu dezake.\n4. Proiektu Integratuaren modulua heziketa zikloko gainerako moduluak gainditutakoan ebaluatuko da.\n5. Proiektu Integratua irakasteko lana esleitua duen irakaslea Proiektu Integratuko irakasle koordinatzailea izanen da, eta heziketa zikloan eskolak ematen dituzten irakasleen laguntza izanen du Proiektu Integratua egiteko aldian ikasleekin banakako tutoretzak egiteko.\n6. Proiektu Integratuaren modulua honako hauek egindako proposamenetatik abiaturik gauzatuko da:\n–Proiektu Integratuaren irakasle koordinatzailea eta/edo ikasmailako irakasleak.\n–Ikaslea bera, irakasle taldeak onesten badu.\n–Enpresa, estudio, lantegi edo erakunde laguntzaile bat.\n7. Ikasleek bigarren ikasmailako irakasleen aurrean aurkeztu eta defendatu beharko dituzte beren proiektu integratuak, eta, jarraian, irakasle horiek baloratu eta kalifikatuko dituzte. Behar den departamentu didaktikoak, ebaluazioaren indarreko araudiaren arabera, leudekeen erreklamazioak hartuko dituzte, lehen kalifikazioan parte hartu zuten irakasleak kenduta.\n8. Ikasleek aurkeztutako proiektu integratuek atal hauek izanen dituzte:\na) Proiektua: proiektuko etapak, zehaztapenak, baldintzak eta dokumentazio grafikoa aztertuko dira. Era berean, etapetan egindako kalitate kontrola egiaztatuko da.\n9. Artikulu honetan arautu gabe geratu diren proiektu integratuaren alderdiak Hezkuntza Departamentuak ebaluazioaren araudian eta dagokion ikasturtean ezarritako jarraibideen arabera arautuko dira.\n8. artikulua. Ziklotik beste ikasketa batzuetara igarotzea.\n1. Animazioko Arte Plastikoetako eta Diseinuko goi mailako teknikari tituluak bide ematen du erdi edo goi mailako beste edozein heziketa ziklotan zuzenean sartzeko, ezartzen diren onarpen baldintzak betez gero, eta maiatzaren 4ko 596/2007 Errege Dekretuaren 15. artikuluan aurreikusitako kasuetan berariazko probaz salbuetsirik.\n2. Animazioko Arte Plastikoetako eta Diseinuko goi mailako teknikari tituluak bide ematen du Diseinuko, Arte Plastikoetako eta Kultur Ondasunen Kontserbazio eta Zaharberritzeko goi mailako arte ikasketetan zuzenean sartzeko.\n3. Unibertsitateko graduko ikasketa ofizialetan sartu nahi duten Animazioko Arte Plastikoetako eta Diseinuko goi mailako teknikariei ekainaren 6ko 412/2014 Errege Dekretuan xedatutakoa aplikatuko zaie (errege dekretu horrek unibertsitateko graduko ikasketa ofizialetan ikasleak onartzeko prozeduren oinarrizko araudia ezartzen du).\n4. Goi mailako hezkuntzako irakaskuntzetako tituluen eta Animazioko Arte Plastikoetako eta Diseinuko goi mailako teknikari tituluaren arteko kredituak onartzeko, goi mailako hezkuntzaren esparruan ikasketak onartzeari buruzko azaroaren 14ko 1618/2011 Errege Dekretuari jarraituko zaio, salbu eta irakaskuntza berberetako ikasketen edo irakaskuntza desberdinetako goi mailako teknikarien ikasketen arteko baliozkotzea edo onarpena egiteko, kasu horiek beren araudi berariazkoari jarraituko baitiote.\n5. Urriaren 11ko 1427/2012 Errege Dekretuaren 6.5 artikuluarekin bat, baliozkotzeen araubidea errazteko asmoz, 120 ECTS kreditu esleitu zaizkie foru dekretu honetan ezarritako ikasketei, heziketa zikloko lanbide moduluen artean banaturik.\n1. Foru dekretu honetan arautzen den animazioko heziketa zikloko moduluak baliozkotzen ahalko dira Komunikazio Grafikoaren eta Ikus-entzunezko Komunikazioaren lanbide arloko heziketa zikloetako moduluekin, 4.a) eranskinean xedatutakoarekin bat.\n2. Foru dekretu honetan arautzen den animazioko heziketa zikloko moduluak baliozkotzen ahalko dira Diseinu Grafikoaren lanbide arloko heziketa zikloetako moduluekin (irailaren 1eko 1456/1995 Errege Dekretuan daude araututa), 4. a) eranskinean xedatutakoarekin bat.\n3. Lanerako Prestakuntza eta Orientabideetako lanbide modulua baliozkotuko da, baldin eta arte plastikoetako eta diseinuko heziketa ziklo bat gainditu bada.\n4. Arau honetan aipatzen diren baliozkotzeak ikastetxe publikoko zuzendaritzak onartuko ditu, ikasleak zein ikastetxetan dauden eskolaturik hangoek, arte plastikoetako eta diseinuko lanbide ikasketen baliozkotzeen oinarrizko araudian ezarritako prozeduraren eta betebeharren arabera.\n5. Maiatzaren 4ko 596/2007 Errege Dekretuaren 24. artikuluan ezarritakoarekin bat, lan jardunarekin bat etortzeagatik salbuets daitezkeen Animazioko Arte Plastikoetako eta Diseinuko heziketa zikloko prestakuntza moduluak 5. eranskinean daude zehaztuta.\n6. Enpresa, estudio edo lantegietan bete beharreko prestakuntzaldi praktikoaz osorik edo zati batean salbuesten ahalko da ikaslea, baldin eta frogatzen badu urtebeteko lan esperientzia duela, gutxienez, foru dekretu honetan araututako heziketa zikloarekin zerikusi zuzena duen lanbide arlo batean. Horretarako, laneko esperientzia zer enpresa edo erakundetan eskuratu duen, haren ziurtagiria aurkeztu beharko du, datu hauek berariaz adierazita: kontratuaren iraupena, egindako jarduera eta zenbat denbora egin duen lan horretan. Beren kontura jardun duten langileek zergapekoen erroldan egotearen ziurtagiria aurkeztu beharko dute.\n7. Proiektu Integratuaren modulua ez da baliozkotuko ez eta salbuespenaren xede izanen ere, haren helburua baita espezialitatearen ezagutza, trebetasun eta gaitasun berariazkoak bateratzea, kasuan kasuko ikasketa mailarako egokia den proiektu bat gauzatuz.\nHeziketa ziklo honetako ikasketak osatzen dituzten lanbide moduluetan irakaslanean aritzea Arte Plastikoetako eta Diseinuko ikasleen eta lantegiko maisu-maistren kidegoetako irakasleei dagokie (foru dekretu honen 6. eranskinean ezarritako espezialitateetakoak izan behar dute).\n1. Animazioko Arte Plastikoetako eta Diseinuko heziketa zikloa ematen duten ikastetxeek martxoaren 15eko 303/2010 Errege Dekretuak instalazioen eta baldintza materialen gainean ezarritako betebeharrak beteko dituzte, gutxienez.\n2. Espazioek azalera nahikoa eta behar dena izanen dute, haietako bakoitzean ematen den lanbide moduluetako ikaskuntza emaitzei dagozkien irakaskuntza jarduerak egin ahal izateko. Gainera, baldintza hauek bete beharko dituzte:\na) Prestakuntza espazioaren azalera zehazteko, kontuan hartuko da zenbat lagunentzat den. Azalera nahikoa izanen da irakaskuntza eta ikaskuntza jarduerak behar adinako ergonomia eta mugikortasunarekin egin ahal izateko.\n3. Ikasle talde batek baino gehiagok erabiltzen ahalko dituzte prestakuntza espazioak, heziketa ziklo edo hezkuntza etapa berekoak izan edo ez.\n4. Prestakuntza espazioek ez dute nahitaez itxituren bidez bereizirik egon behar.\n5. Espazio bakoitzean, behar adina ekipamendu jarri behar da, ikasleei ikaskuntzaren emaitzak lortzea eta irakaskuntzaren kalitatea bermatzeko. Gainera, baldintza hauek bete beharko dituzte:\nb) Ekipamenduaren kopurua eta ezaugarriak ikasle kopuruaren araberakoak izanen dira, eta ikaskuntzaren emaitzak lortzea ahalbidetuko dute, aipatu espazioetan ematen diren lanbide moduluetako ebaluazio irizpideak eta edukiak kontuan izanik.\n6. Hezkuntza Departamentua arduratuko da espazio eta ekipamenduen kopurua eta ezaugarriak egokiak izan daitezen, modulu bakoitzeko ikaskuntzaren emaitzen araberako irakaskuntza eta ikaskuntza prozesuak gauzatzeko, eta ikasketen eboluzioak sortzen dituen eskarietara egokitu daitezen, hala bermatuko baita ikasketen kalitatea.\nLehen xedapen gehigarria.–Tituluaren erreferentzia, Europako esparruan.\nKualifikazioen Espainiako esparrua Europako gomendioei jarraikiz eratu ondoren, titulazio hauei Espainiako esparruan dagokien maila finkatuko da, baita Europako esparruan dagokien baliokidea ere.\nBigarren xedapen gehigarria.–Lanbidean jardutea.\nI. eranskinean jasorik dauden lanbide-profilen deskribapenek ez dute arautzen ezein lanbide titulaturen jardunik, eta, edonola ere, dekretu honen testuinguruan ulertuko dira, indarrean dagoen legeriak titulatutako lanbideei loturiko lanbide jardunaren esparrua betez.\nHirugarren xedapen gehigarria.–Irisgarritasun unibertsala, Animazioko Arte Plastikoetako eta Diseinuko heziketa zikloko ikasketetan.\n1. Hezkuntza administrazioek, beren eskumenen esparruan, behar diren elementuak sartuko dituzte Animazioko Arte Plastikoetako eta Diseinuko heziketa zikloaren curriculumean, ikasleek curriculumeko gaitasunak «pertsona guztientzako diseinua»rekin bat lantzen dituztela bermatzeko.\n2. Era berean, administrazio horiek beharrezkotzat jotzen dituzten neurriak hartuko dituzte ikasle horiek arte ikasketa profesional horietara sartu, eta egin ahal izan ditzaten, indarreko araudian ezarritako baldintzen arabera.\nLaugarren xedapen gehigarria.–Genero neutraltasuna.\nErregelamendu honen gaztelaniazko bertsioan erabiltzen den terminologian, batzuetan, maskulinoa erabiltzen da, baina ulertuko da ez dela inolako bazterketarik egiten, baizik hizkuntza ekonomiagatik eta testuak sinplifikatzeko egin dela horrela; beraz, generoari dagokionez testu neutroa da osotasunean.\nForu dekretu honek Nafarroako Aldizkari Ofizialean argitaratu eta hurrengo egunean hartuko du indarra.\nAnimazioko Arte Plastikoetako eta Diseinuko goi mailako teknikari titulua.\nIragarkiaren kodea: F2110105


2021-03-31 // Ekonomia, Gizartea // Iruzkinik ez\n2021-03-18 // Ekonomia, Ingurumena // Iruzkinik ez\n2021-02-04 // Gizartea, Historia, Uncategorized // Iruzkinik ez\nAste honetan utzi beharko dute euren betiko bizileku izan dena Donostiako Martutene auzoan dagoen Erbetegi etxeko auzotarrek. Eraikina husteko agindu diete, derrigorrezko desjabetze azkarraren prozedura bidez, AHT egiteko botako baitute. Trenbidea ez da gainetik pasako, baina badirudi obren dardarizoek kaltetuko duten beldur direla, eta errazago zaie eraistea hura babestea baino.\nBizilagunen urtetako borrokaren berri eman dugu ARGIAn, eta eraikinak duen balio historikoa ere azaleratu genuen: balizko arkeologia gune izendatuta zegoela eta horrek azterketa arkeologikoa eskatzen zuela. Hala, Adif obraren sustatzailearentzat egindako “azterketak” onartzen duen arren eraikina XVI. mendekoa dela, baita ere dio Bigarren Karlistaldian erre eta barruko egurrezko egitura eta espazioak berritu zituztela.\nBaina zer geratu zen zutik Donostian XIX. mende odoltsuan? Akaso badago munduan eraikinik denboraren orraziak apaindu ez duenik? Askotan, denborak berak bihurtzen du ondareago iraganeko hori. Niri behintzat, deigarriagoa egiten zait jakitea Urumea bazterreko dorretxe horrek, duela ia bost mendeko planoen oin bera edukitzeaz gain, gerren atzaparkada ere jasan zuela, eta hala ere gaurdaino iritsi zaigula bizidunentzako erabilgarri. (gehiago…)\n2021-01-08 // Euskara, Historia // Iruzkinik ez\nNeguarekin batera, Bidankozeko herritarrek opari bitxi bat jaso dute postontzian. Mariano Mendigatxak eta Resurrección María de Azkuek XX. mende hasieran trukatu zuten korrespondentziarekin osaturiko liburua. Mendigatxak (Bidankoze, 1832-1918) Erronkariko euskararen galera bere haragitan bizi izan zuen, eta garaiko hizkuntzalariekin lan egin zuen bailarako ahozko ondarea jasotzeko. Azkueri bidalitako gutunei esker dakizkigu, hein handi batean, uskarazko esapide eta hitzak, baina horrez gain, egun nafar Pirinioetan galzorian den bizimodu bati buruzko informazio baliotsua ere ematen dute. (gehiago…)\n2020-12-24 // Uncategorized // Iruzkinik ez\n2020-10-30 // Gizartea, Historia // Iruzkinik ez\n1936ko urriaren 30ean Hernaniko alkate frankista Julian Madinak bando harrigarria publikatu zuen: “Jakinarazten dut, aurten debekatuta dagoela hilerrira joatea Santu Guztien eta Arimen egunean”. Toki hura Gipuzkoako fusilatze gune nagusi bilakatu zen, eta hainbestekoa zen odol festa –200 lagun inguru hil zituzten aste gutxiren buruan–, ezen nahiago izan zutela ateak ixtea, euren krimenak agerian gera ez zitezen. Geroztik, urte hura kenduta, beti egon izan da zabalik kanposantua azaroaren 1ean. Aurten ere hala izango da, baina osasun larrialdiaren ondorioz baldintza oso zorrotzak ezarri dituzte, eta askok ezinezko izango du bere hildakoak bisitatzeko hitzorduan egotea. (gehiago…)\n2020-10-14 // Ekonomia, Gizartea // Iruzkinik ez\nBeterri Saretuz programak Beterri eskualdeko enpresa eta eragileen artean ekosistema aitzindari bat sortu nahi du parte-hartzea oinarri duena. 2019an eman zituzten lehen pausoak eta Gipuzkoako Aldundiaren eta Beterri Buruntza Udalen laguntza ere badu. (gehiago…)\n2020-10-06 // Historia // Iruzkinik ez\nMende eta erdi igaro da guardia zibilak Hernialden Manuel Ignazio Santa Kruz Loidi atxilotzen saiatu zirela. Elduainen jaioa 1842an, Hernialdeko erretore zen apaiz ezaguna 1866az geroztik, eta 1870eko urriaren 6an joan ziren bere bila karlismoaren aldeko sermoiak eman eta propaganda egiteagatik. Baina atxiloturik eraman aurretik Urrutikoetxea baserrian hamaiketakoa egiteko aukera eman zioten: sotana kendu eta kale arropa jantzita ihes egin zuen arto sail baten babesean. (gehiago…)\n2020-09-23 // Ekonomia, Gizartea, Uncategorized // Iruzkinik ez\nCovid-19aren bigarren olatua “egonkortu” egin dela adierazi du Ignacio Garitano Osasun Saileko eta Osakidetzako Zaintza eta Kontrol Programaren koordinatzaileak aste honen hasieran. EAEko koronabirusaren kutsatze datuen bilakaerarekin “oso pozik” agertu da, baina hala ere zuhurtasuna eskatu du, aldaketa baten aurrean gauden jakiteko asteak beharko baitira.\nFoku garrantzitsurik ez dute identifikatuta, baina behin uda garaia amaituta, lanean “kontu handiarekin” ibili behar garela dio, “erlaxatzeko” arrisku handiagoa izan baitaitekeelako.\nOsakidetzako arduradunak jakinarazi duenez, Arabako enpresa batean baheketa egiten ari dira positibo kasu batzuk egon direlako: “Lantokiek badute nolabaiteko arriskua, batez ere momentu ‘hiletan’, atsedenaldian, kafearen garaian, eta hori gremio guztietan ikusi da”.\nEz da mezu hutsala. Honen arabera, lanorduetan, ordenagailu edo makinaren aurrean neurriak errespetatzen dira –toki formal eta ordenatu hori–, eta aldiz, atsedenaldian desmadratzen da asuntoa, langilea enpresaren ikuskaritza eta kontrolpetik kanpo dagoen une bakan horietan –prekarioan ari diren askok hori zer den ere ez dakiten arren–. Beraz, “ez erlaxatu laneko atsedenaldietan”, esan digute belarri atzetik euskal irrati-telebista publikoan.\nBaina pandemia hasi zenetik sei hilabete igarota, koronabirusaren transmisio eta jokabideaz gehiago dakigu, eta norberaren ardura indibidualetik harago, enpresari ere badagokio atseden orduetan langileen segurtasunerako neurriak hartzea: eremu egokiak prestatzea; atsedenerako denbora tarte nahikoa izatea inor arriskuan ez jartzeko, presaka ibili beharrean; langileen arteko harreman seguruak bermatzeko antolaketa ahalbidetzea…\nBuru argiren bati okurrituko zaio, laneko atsedenaldiak omen badira arazo, horiek murriztea izan daitekeela hoberena. Ezta hurrik eman ere. Alderantzizkoa behar luke irtenbideak: baldintza seguru eta humanoagoak izatea, lanean zein atsedenaldian.\n2020-09-18 // Gizartea, Historia // Iruzkinik ez\nFenomeno pandemiko bihurtu zaigun koronabirusaren gaitzak ez ditu pertsona eta herrialde guztiak berdin jotzen. Hasiera batean, agian inork pentsa izan zezakeen igualitarista zela, denei eragiten ziela berdin. Baina orain badakigu birusak badakiela diskriminatzen norberaren poltsikoaren, posizio sozialaren edo bizi den herrialdearen arabera. Hegoamerikako egoera ikusi besterik ez dago, eta zehazki Perun bizitzen ari direna, munduan heriotza-tasa handiena duen herrialdea bilakatu baita. (gehiago…)


Arrasateko San Joan elizan Erdi Aroko nekropolia topatu dute — Unibertsitatea.Net\nHemen zaude: Hasiera › Ziztu bizian › Arrasateko San Joan elizan Erdi Aroko nekropolia topatu dute\n2017/10/05 - unibertsitatea.net\nAranzadi Zientzia Elkarteak eta Arrasate Zientzia Elkarteak Udalaren eta Gipuzkoako Foru Aldundiaren lankidetzarekin iraileko azken astean egindako lan arkeologikoen emaitza izan da.\nIraileko azken astean Arrasateko Alde zaharrean, San Joan Bataiatzailearen parrokia-elizako kanpandorreko dorrean egindako lan arkeologikoei esker nekropolia topatu dute. Aipatu hobiratze-eremua XIII. eta XV. mende ingurukoa dela kalkulatu dute.\nAztarnategia espazio murriztuan egon arren (13 m2) "hiribilduaren iraganari buruzko emaitza oso interesgarriak lortu ahal izan dira" arduradunen esanetan. Burdinaren lanketarekin lotutako eraikin baten presentzia ere dokumentatu dute; egungo elizaren dorrea eraiki zutenean, XVI. mendean, eraitsi zutena. Hala ere, aurkikuntza garrantzitsuena nekropoliarena izan da.\nZuzenean lurreko buztin naturala zulatuta egindako forma obalatuko hobi multzo bat topatu dute, elkarren artean kale paraleloetan antolatuta. "Hobi bakoitzak hainbat norbanako biltzen ditu elkarren gainean (3 edo 4 artean); horiek guztiak ostilamendurik gabe, ekialde-mendebalde orientazioarekin lurperatuta. Hobiratze hori egungo eliza baino tenplu txikiago baten testuinguruan sortu zen", 1448ko sutean desagertu zena.\nOrain giza hondakinen azterketa osteologikoa aurreikusi dute, haien dieta zehazteko eta DNAk lortzeko.\nAurretik ere inguru horretan zeramikak aurkitu zituzten. Brontze Aroko kokaleku batekin lotutakoak, duela 3.500 – 3.900 urte lehenagokoak izan daitezkeenak. "Horrek agerian uzten du 1260tik aurrera Arrasateko herria kokatuko den muinoaren okupazio goiztiarra, duela zenbait mila urte hasitako prozesuari jarraipena emanez. Hori ohiko fenomenoa da Erdi Aroko beste herri batzuetan (Zarautz, Tolosa, Irura eta abar), Erromatarren garaiko edo historiaurreko aztarnen gainean kokatzen baitira, Arrasate bezala".\nEtiketak: Arkeologia Aranzadi_Zientzia_Elkartea gipuzkoako foru aldundia Arrasate


GetxoExpress | OINARRIAK\nGETXOEXPRESS 2019 OINARRIAK\nDeskarga itzazu festibalaren karetak hemen\nHonen bitartez, GETXOEXPRESS IV lehiaketaren deialdia egiten da, ondorengo oinarriekin:\nGetxoExpress IV Getxo udalerrian ospatuko da 2019ko urriaren 25, 26 eta 27ko asteburuan. Nahi duen pertsona orok parte hartu ahal izango du, beti ere lehiaketako antolatzaileei aurretiko izen-emate bidez jakinarazten badie. Plazak betetakoan (25), ezin izango du beste inork parte hartu.\nAdingabeek ekimenean parte hartu nahi izanez gero, aita, ama edo tutore legalaren baimena izan beharko dute. Baimena web-orrian eskuragarri egongo da, inprimatu ahal izateko. Parte hartzaileak erregistratzen direnean, jaialdiaren antolatzaileei bidali beharko diete kopia bat.\nLehiaketan derrigorrez taldeka parte hartu ahal izango da, taldeko gutxienez 2 eta gehienez 5 lagun onartuko direlarik.\nTaldeko arduraduna izango den pertsonaren izen-abizenak, posta elektronikoko helbidea, udalerria eta telefono zenbakia.\nTaldekideren bat adingabea baldin bada, 3. puntuan zehaztutako baimena erantsi beharko du.\nIzena emateko aldia 2019ko irailaren 9an hasiko da eta irailaren 27an bukatuko da. Eskuragarri dauden plazak (25) bukatu arte onartuko dira izen-emate guztiak. Ondorioz, antolakuntzak, ikusten badu aurretik aipatutako eguna baino lehen parte hartzeko plazak bete direla, izen-emate aldia bukatutzat eman ahalko du.\nFilm laburrak burutzeko denbora jakin bat eta data zehatz bat izango dituzte parte-hartzaileek. Film laburrak, beraz, ondorengo egun eta orduetan burutu beharko dira: Jaialdiaren asteburuan (2019ko urriaren 25, 26 eta 27an), 42 orduko denbora mugarekin. Denbora hori ostiralean, urriak 26, arratsaldeko 18:00etan hasiko da, eta igandean, urriak 27, eguerdiko 12:00etan bukatuko da.\nFilm laburrek jorratu beharko dituzten gaiak grabazio egunean bertan jakinaraziko zaizkie parte-hartzaileei, hau da, 2019ko urriaren 25ean, arratsaldeko 18:00etan, Muxikebarrin (Algorta). Derrigorrezkoa izango da talde bakoitzeko kide bat gutxienez aipatutako leku eta orduan egotea.\nFilm labur guztiak urriaren 27an, igandean, 11:00ak eta 12:00ak bitartean aurkeztu beharko dira Muxikebarrin. Ez dira onartuko zehaztutako ordua pasatu eta gero entregatzen diren film laburrak. Film laburra proiektatuko da, baina ezin izango du saririk irabazi.\nFilm laburrak derrigorrez entregatu beharko dira antolakuntzak GetxoExpress hasten den egunean emango duen USB batean gordeta.\nParte hartzen duten film labur guztiak sariak banatuko diren galan (urriaren 27an) proiektatuko dira, eta ikusleek gustukoen duten filmari boto bat emateko eskubidea izango du. Pertsona bakoitzak boto bakarra eman ahalko du. Antolakuntzako pertsona batzuek bozketaren amaiera abisatuko dute eta boto-ontziak eramango dituzte botoak zenbatzeko. Boto baliodun gehien lortzen dituen film laburrak Ikusleen Saria irabaziko du.\nEpaimahaian ikus-entzunezkoen munduan edota arte eszenikoen arloan adituak eta ezagunak diren pertsonak egongo dira. Haiek izango dira GetxoExpress IV lehiaketako irabazleen epaia emango dutenak. Epaimahaiak eskubidea izango du sariren bat eman gabe uzteko, uste badu aurkeztutako proiektu batek ere ez duela behar den kalitatea.\nIrabazleak 2019ko urriaren 27an, igandean, Muxikebarrin jakinaraziko dira, GetxoExpress lehiaketako sariak banatzeko galan, 18:00etan hasiko den film laburren proiekzioaren ondoren. Derrigorrezkoa izango da talde bakoitzeko gutxienez pertsona bat bertan egotea. Jaialdiko sariak ondorengoak dira:\nFilm laburrean agertzen diren pertsona, marka, leku edo antzerako guztien baimena izan beharko dute parte-hartzaileek. Antolakuntza ez da izango sortu daitezkeen irudi eskubideen erantzule.\nGetxoExpress lehiaketan parte-hartzeak esan nahi du hemen azaltzen diren oinarri guztiak onartzen direla.


Landare baten lore-aldaketa errazteko aholkuak | Consumer\nLandare baten lore-aldaketa errazteko aholkuak\nEgiaztatu sustraiak egoera onean daudela eta atera zati zimelduak\nLandarea jatorrizko loreontzitik atera aurretik, kontuan hartu behar duen lehenengo gauza da berria arazorik gabe ostatatu ahal izateko bezain zabala izatea, eta prozesua berriz ere denbora gutxian errepikatu beharrik ez izatea. Horretarako, sartu landarea, loreontziarekin, berrian, eta egiaztatu oraindik lekua dagoela. Egokiena lorontzi berriak 2,5 zentimetro gehiagoko diametroa izatea da.\nLoreontzia aldatzen hasi aurretik, komeni da begiratzea osasuntsu dagoen jakiteko, eta zati zimelduak kentzea, landareak bere energiak xahutu ez ditzan eta indarberritzen saiatzeko.\nLandarea jatorrizko loreontzian dagoen bitartean, estali sustrai-lurra, landareak aldaketarekin gutxiago sufri dezan eta errazago, azkarrago eta gaixotasunekiko edo izurri ororen erasoekiko zaurgarritasun txikiagoa izan dezan.\nLandarea jatorrizko loreontzitik atera ondoren, egiaztatu sustraiak egoera onean daudela eta kendu sustrai-lurretik gehiegizko substratua. Gero, askatu, berriz landatu baino lehen, eta moztu kaltetutako muturrak edo marroiak. Sustrai-sistemaren zati handi bat moztu behar baduzu, kontuan izan aire-zatia ere modu proportzionalean moztu beharko duzula.


Diseina ezazu haurren jolastokia, Arrigorriagan | El Correo\nZurekinDiseina ezazu haurrentzako jolastokia, Arrigorriagan\nDiseina ezazu haurrentzako jolastokia, Arrigorriagan\nAgirre Lehendakariaren parkeko jolastokia estaltzeko obrak jarri dira martxan eta herritarrei galdetuko zaie diseinuei buruz\nELCORREO.COM Lunes, 30 octubre 2017, 07:16\nArrigorriagako Agirre Lehendakariaren parkeko jolastokia estaltzeko obrak jarri dira martxan eta haurren jolastokiari buruz pentsatzeko unea da beraz. Udalaren helburua erabiltzaileek parke hau nolakoa izango den aukeratu ahal izatea da eta, hori dela eta, parte hartzeko prozesu bat jarri dute martxan haurren gustuetara hobekien egokitzen diren jolas-ekipamendu berriak zein diren jakiteko.\nHasteko, inkesta bat egingo da interneten bidez herritarrei galdetzeko helburuarekin. Gure Magalean ikastetxeko Gurasoen Elkarteko kideei ere inkesta bera helarazi zaie seme-alabekin kontsulta dezaten zer nahiago duten Agirre Lehendakariaren parkeko haurren jolastokiaren eredu eta osaerari dagokienez.\nParte hartzeko prozesua zabalagoa izan dadin inkesta badago jada udal-webgunean, eta inkestaren bidez nahi duenak parte hartu ahal izango du klik huts batzuekin.\nInkestetan lortutako emaitzekin lehenengo balorazioa egingo da, baina, hala ere, ekarpen gehiago egiteko aukera egongo da herritar guztientzat antolatuko den tailer batean, jolastokia eraikiko den tokian bertan egingo dena.\nEranskailuekin eta beste baliabide batzuekin horma-irudi handi bat egingo da jolastokirako hautatutako elementuekin, eta ia-ia parkearen behin betiko irudia izango da. Une horretatik aurrera, erabiltzaileei galdetu ostean, prest egongo dira lizitazioa egiteko erabiliko den plegua idazteko baldintzak. Gauzak horrela aprobetxa ezazue zuen aportazioak egiteko.\nZINEMA DELA ETA Araba Garapen Agentziak eta Trebiñuk lankidetza izango dute industria lurzorua sustatzeko


177 eskalatzailek parte hartu dute Euskal Presoak Euskal Harrietara Boulder Txapelketan - Azpeitia - uztarria.eus\nUztarria.eus 2019-11-10 12:00\nAzpeitiko Gaztetxeak eta Sokaitz eskalada taldeak antolatuta Euskal Presoak Euskal Harrietara XI. boulder txapelketa herrikoia jokatu zuten atzo zapatua, goiz eta arratsaldez gaztetxean. Kirola eta aldarria uztartu zituzten ekitaldian. Guztira, 177 parte hartzaile izan ziren; goizeko saioan, esaterako, 85 lagunek parte hartu zuten. Ikusmin handia sortu zuen txapelketak, eta egun osoan Gaztetxea jendez gainezka izan zen.\nAurreko edizioetan egin bezala, zailtasunaren arabera hiru maila desberdin izan zituen atzo jokatutako boulder txapelketak: Herrikoiak A, Herrikoiak B eta Sateliteak. Herrikoiak A mailako parte hartzaileek 11:00etatik 13:00etara artean jokatu dzuten. Hori izan zen maila errazena. Herrikoiak B mailakoek eta Sateliteek arratsaldean jokatu zuten txapelketa, hurrenez hurren, 15:00etatik 17:00etara eta 17:30etik 20:00etara artean izan ziren lehian.\nMailaz maila honakoak izan ziren irabazleak:\n1. Hodei Galiñanes\n2. Garazi Gurrutxaga\n3. Alejandro Elena\n1. Aimar Uson\n2. Aritz Ezama\n3. Jose ramon Vidaller\n1. Martzel Bikario\n2. Mikel Odriozola Plata\n3. Iñaki Arantzamendi Antxoa


Sammic ISB lider jarri da, eta Añaresek ezin irabazita jarraitzen du - - uztarria.eus\nSammic ISB lider jarri da, eta Añaresek ezin irabazita jarraitzen du\nIraurgi Saskibaloi Taldea 2016-11-21 14:02\nLucentum taldeari 75-53 irabazi zion atzo, igandea, Sammic ISBk Azpeitian jokatutako partidan. Añaresek, berriz, sailkapeneko azkenaren aurka galdu zuen, 67-50, Oviedon.\nSammic ISB zilarrezko Leb ligako lidera da atzotik. Azpeitiko taldea Lucentum taldeari 75-53 gailendu zitzaion atzo, igandea, Azpeitiko kiroldegian jokatutako partidan. Intsetitate handiko partida jokatu zuen Sammic ISBk, eta jokalarien elkarlanak emaitza onak utzi zituen. Hala ere, Guridi, Sherman eta Karena nabarmendu ziren. Orain arteko maila erakusten jarraitu beharko du Sammicek, lidergoan jarraitu nahi badu.\nSailkapeneko azkenaren aurka jokatu zuen Añares ISBk atzo Universidad de Oviedoren aurka, baina partidaren amaiera txarrak, porrotera eraman du Azpeitiko taldea. Partida berdinduta hasi zen, baina poliki-poliki azpeitiarrak nagusitzen joan ziren, eta atsedenaldira 29-36 iritsi ziren. Hirugarren laurdenean Xabier Chicoren taldea ondo aritu zen, eta hiru punturen aldea atera zieten Oviedoko taldeari. Laugarren eta azken laurdenean, baina, etxekoek saskiratze maila altua izan zuten (30 puntu, eta Añaresek ezin izan zion erritmoari eutsi. Amaieran, 67-59 amitu zen partida.


Burtsako kapitalizazioa – Gizapedia\nBurtsako kapitalizazioa enpresa bateko akzioek burtsako merkatuan une jakin batean duten balio totala da, une jakin batean akzioak duen kotizazioa enpresaren akzio kopuru totalarekin bidertuz kalkulatzen dena. Enpresa batek zenbat balio duen adierazten duen indikadore bat da. Burtsako kapitalizazioaren araberako enpresen sailkapena egin da, nano-cap, micro-cap, small-cap, mid-cap, large-cap eta mega-cap enpresak bereiziz.\nBurtsako kapitalizazioa enpresaren egoera zehaztu eta horren etorkizuna aurresateko erabil daiteke. Hala, PER edo Price to Earnings Ratio (kapitalizazioa / mozkin garbia) izeneko adierazleak enpresaren errendimendua adierazten du: PER erlatiboki txikia (beste enpresen aldean) akzioek gora egin dezaketela baieztatuz interpretatu daiteke, kapitalizazioa, akzioen balio totala alegia, mozkin garbiak sortzeko ahalmenaren aldean txikia dela adierazten baitu.\nKapitalizatu egiten dela esaten da aktiboak (ondasunak, eskubideak) diru bihurtu eta beraz kapital bihurtzen direnean. Halaber, kapitalizazioa kapitalaren metaketa ere bada; adiera zabalean, partikularrek euren ondarea handitzea eta…\nBurbuila ekonomikoak: higiezinen burbuilak, burtsako burbuilak, ...\nBurbuila ekonomikoak ondasun baten merkatuko prezioa bere balio intrintsekoa baino askoz ere handiagoa denean gertatzen den desorekako egoera da, azkenean burbuila lehertzera daramana, galera handiak eta bestelako ondorio…


topic_facet:"Mekanizazioa (Heziketa Zikloa). Erdi maila" topic_facet:"Elektrizitatea eta automatismo elektrikoak (Modulua)" topic_facet:"Fabrikazio Mekanikoa (Lanbide Arloa)" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Industria-robotika (Modulua)" topic_facet:"Fabrikazioaren Automatizazioa (Modulua)" topic_facet:"Lan giroko harremanak (Zeharkako Ikasgaia)" author_facet:"Urresti, Igor" genre_facet:"Curriculumeko baliabideak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Elektrizitatea eta automatismo elektrikoak (Modulua) Proposatutako gaia: Fabrikazio Mekanikoa (Lanbide Arloa) Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Industria-robotika (Modulua) Proposatutako gaia: Fabrikazioaren Automatizazioa (Modulua) Proposatutako gaia: Lan giroko harremanak (Zeharkako Ikasgaia) Egilea: Urresti, Igor Generoa / Forma: Curriculumeko baliabideak\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila Industria-robotika (Modulua) 1 Instalazioa eta mantenimendua (Lanbide Arloa) Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Argazkilaritza-tailer berri bat eskainiko du Tolosako Kultur Etxeak - Deia\n'Tolosan, koronabirusaren hilabeteetan'\nArgazkilaritza-tailer berri bat eskainiko du Tolosako Kultur Etxeak\ndeia.eus 18.01.2021 | 19:56\nTOLOSA. Tolosako Kultur Etxeak 'Tolosan, koronabirusaren hilabeteetan' izeneko argazkilaritza-tailer berri bat eskainiko du. Dagoeneko zabalik dago ikastaroan parte hartzeko izena emateko epea. Bertan argazkigintzaren printzipioak eta partaideen proiektu fotografikoak landuko dira, koronabirusaren pandemiak sortutako egoera erreflexatzeko.\nOtsailaren 2an hasiko da tailerra eta ekainera bitarte iraungo du. Iñigo Royo izango da tailerraren arduraduna eta ideia zehatzak proposatuko ditu gradualki eta sortu daitezkeen zalantzen aurrean erantzunak eman eta parte hartzaileak aholkatuko ditu.\nParte hartzaile bakoitzak proiektu bat edo gehiago pentsatu eta garatu beharko du tailerrak irauten duen bitartean. Proiektuak planteatzeko askatasun osoa egongo da: Tolosako bizitzarekin zerikusia duen erreportaje-lan bat izan daiteke, lan pertsonalago bat€\nLehen egunean bilera bat egingo du arduradunak parte-hartzaile guztiekin tailerraren ezaugarrien berri eman eta ideiak lantzen hasteko. Iñigo Royo astearteetan eta asteazkenetan egongo da Kultur Etxean 18:30etatik 20:45etara aurrez aurreko bilerak egiteko aurrez hitzordua hartua dutenekin. Gehienez 3 pertsonako bilerak izango dira zalantzak argitzeko, egiten ari diren lanak komentatzeko, etab. Bilerak online egiteko aukera ere egongo da. Bi edo hiru astean behin parte-hartzaile guztiekin egingo da bilera lortzen ari diren emaitzak berrikusi eta ideia berriak proposatzeko. Tailerra amaitzean, egindako lan zati bat jendaurrean erakutsi ahal izatea da helburua.\nEdonork eman dezake izena tailerrean, 943 67 03 83 telefonora deituta edo kultura@tolosa.eus helbidera email bat bidaliz. Gutxienez 10 pertsona beharko dira taldea osatzeko, eta gehienez 20 pertsonek parte hartu ahal izango dute. Lau hilabeteko iraupena izango du tailerrak eta 100,00 euroko prezioa du.


Kultur ekintzez beteta datoz ekaina eta uztaila - Lasarte-oria - Txintxarri.eus\nKultur ekintzez beteta datoz ekaina eta uztaila\nTxintxarri Aldizkaria 2021-06-02 19:27\nSan Pedro Jairik ospatuko ez den arren, ekainerako eta uztailerako kultur ekintza ugariz betetako egitarau zabala aurkeztu dute, asteazken eguerdian. Kontzertuak, bakarrizketak, bertso-saioa eta kale-antzerkiekin gozatu ahal izango dute, lasarteoriatarrek. Besteak beste, Willis Drummond eta Olatz Salvador muskarien kontzertuak izango dira\nCOVID-19ak eragindako pandemiaren bilakaerak hala behartuta, aurtengo San Pedro Jaiak bertan behera utzi ditu Lasarte-Oriako Udalak. Hala ere, ekainerako eta uztailerako kultur ekintzez betetako egitaraua aurkeztu dute. Askotariko kultura-ekintza ezberdinetan parte hartzeko aukera izango dute herritarrek.\nBrancussi eskolako ikasleen XVI. pintura eta margolaritza erakusketarekin zabalduko da ekaineko programazioa. Zehatz esanda, ekainaren 4an zabalduko ditu ateak, eta hilaren 11ra arte izango da hori bisitatzeko aukera, 18:00etatik 20:30erako ordutegian.\nEkainaren 12an, berriz, Kai Nakaik musika emanaldia eskainiko du, eta euskarazko Reggaetoi doinuekin gozaraziko ditu ikus-entzuleak. Kultur etxeko auditorioan izango da kontzertua, arratsaldeko 19:00etan, eta sarrerak 5.50 euroren truke erosi ahal izango dituzte interesa dutenek.\nEkainaren 15 eta 17an, Udal Musika Eskolako ikasleen kontzertuak izango dira. 19:00etan izango dira, eta doakoa izango den arren, gonbidapenak eskuratu beharko dira..\nEkainaren 18an, aldiz, Donostiako Elias Kerejeta zinema eskolako Zinema Habian proiektuan parte hartu duten Oriarte Institutuko DBH4ko ikasleen lana proiektatuko dute. Hori ere auditorioan izango da, 18:30ean eta gonbidapenak beharko dira bertaratzeko.\nBakarrizketak ere bai\nHurrengo egunean, ekainaren 19an, bakarrizketen lehen saioa izango da; Oscar Terol eta Sara Escudero arituko dira auditorioko oholtza gainean. Erdaraz arituko direla iragarri dute antolatzaileek, eta sarrerak 12 eurotan salduko dituzte. 19:00etan izango da emanaldia.\nEkainaren 20an, helduentzako antzerki saioa izango dute lasarteoriatarrek. The Chanclettes taldeak AntiCoronCAVA.ret lana taularatuko du. Hori ere erdaraz izango da, eta 12 eurotan salduko dituzte ekintza hori ikustera joateko sarrerak. Emanaldia arratsaldeko 19:00etan izango da.\nBost egun beranduago, ekainaren 25ean, herriko musika-talde bat arituko da kultur etxeko auditorioan. Makulu Ken taldeak euren afrobeat doinuak eskainiko dizkie bertaratzen direnei. 19:00etan izango da, auditorioan, eta sarrerak 5.50 euroren truke salduko dituzte.\nEkainaren 26an, berriz ere bakarrizketa saioak izango dira. Oraingoan, Nerea Garmendia eta Santi Rodriguez izango dira auditorioko taula gainean, erdaraz. 12 euro balio dute bakarrizketa horiek ikustera joateko sarrerek, eta emanaldiak, 19:00etan izango dira.\nNafarroako doinuak Lasarte-Oriara\nEkainaren 27an, La Ribera Canta taldearen eskutik, Nafarroako jotak entzuteko aukera izango dute herritarrek. Eguerdian, 12:30ean izango da emanaldia, eta 5.50 eurotan salduko dituzte sarrerak.\nEgun berean, baina 18:00etan, familia-antzerkia izango da. Mago Sunek Bat, bi, hiru...Magia ikuskizunarekin gozaraziko ditu sendiak. Euskaraz izango da, eta sarrerek 3.80 euro balio dituzte.\nEkainaren 28an, berriz, bakarrizketa saioak izango dira. Oraingoan, gainera, herritar bat ere arituko da oholtza gainean. Mikel Bermejorekin eta JJ Vaquerorekin gozatu ahal izango dute herritarrek. Emanaldia 19:00etan izango da, erdaraz, eta sarrerak 12 euroren truke eskuratu ahalko dituzte interesatuek.\nEkaina amaitu aurretik, beste bi ekintza izango dira. 29an, esaterako, Xilipurdi antzerki taldeak Salam izeneko familia-antzerkia taularatuko du. Euskaraz izango da, 17:00etan, eta sarrerak 3.80 eurotan salduko dituzte.\nBertso-festa eder batekin agurtuko dute hilabetea. Ekainaren 29an, punta puntako sei bertsolari arituko dira kultur etxeko auditorioan: Ane Labaka, Lierni Rekondo, Andoni Egaña, Maialen Lujanbio, Amets Arzallus eta Uxue Alberdi arituko dira bertsotan, Maddi Labaka gai-jartzaileak gidatutako saioan. Iluntzeko 20:00etan izango da ekitaldia, eta sarrerak 5.50 euroren truke eskuratu ahalko dira.\nUztailean ere beste hainbeste\nUztaileko uda giroa aprobetxatuz, kale antzerki batekin emango diote hasiera hilabete horretako kultur-agendari. Uztailaren 2an, Malas Compañias antzerki taldeak Zirkus obra eskainiko du. Lekua zehazteko daukatela azaldu dute antolatzaileek (finkatzen dutenean jakinaraziko dute), baina iragarri dutenez doakoa izango da eta 19:00etan.\nHurrengo egunean, uztailaren 3an, antzerki eta bakarrizketa saioaz gozatu ahal izango dute herritarrek; Alazne Etxeberria eta Miki Dekai arituko dira kultur etxeko auditorioan. Erdaraz izango da ekintza, 19:00etan eta sarrerak 12 eurotan salduko dituzte.\nUztailaren 9an, bigarren kale-antzerki saioa izango da. Trapu Zaharrak konpainiak Por hacer un favor obra ekarriko du herrira. Emanaldi horretarako lekua ere zehazteko dute oraindik, baina, aurreratu dute arratsaldeko 19;00etan izango dela, eta doakoa.\nAroa Lasa herritarraren emanaldia\nUztailaren 10ean, Aroa Lasa Letona aRo musikari lasarteoriatarrak, bere estreinako lan-laburra aurkeztuko du. Auditorioan izanngo da emanaldia, 19:00etan, eta 5.50 euroren truke.\nHirugarren kale-antzerki saioa izango da uztailaren 16an. Eidabe taldeak Gora Kasete antzerkia eskaini die lasarteoriatarrei. Euskaraz izango da, baina, kasu horretan ere zein lekutan egingo duten ez dute zehaztu. 19:00etan izango da.\nHilaren 17an, berriz, musika emanaldia bat izango da auditorioan. Oraingoan, Baionako musika talde aski ezaguna den Willis Drummond igoko da oholtza gainera, eta euren rock doinuak eskainiko dizkiete bertaratzen diren ikus-entzuleei. 19:00etan izango da emanaldia, eta, sarrerak, 12 eurotan erosi ahal izango dira.\nUztailaren 23an, aldiz, XVII. Dantza Zirkuitua izango da. Hiru hitzetan ikuskizuna eskainiko dute. Emanaldi hori Euskal Herriko hiru konpainien hiru piezek osatzen dute; bakoitza 20 minutukoa, eta sei artistek parte hartuko dute: Myriam Perezek, Jone Amezagak, Nerea Gurrutxagak, Oihana Vesgak, Amaia Elizaranek eta Xabier Zeberiok. Kale-ikuskizuna izango da, 19:00etan eta doakoa.\nEta uztaila amaitzeko bi ekitaldi gehiago izango dira. 24an Olatz Salvadorrek bere azken lana, Aho Uhal izenekoa ekarriko du Manuel Lekuonako oholtza gainera. Arratsaldeko 19:00etan izango da emanaldia, eta sarrerak 12 euroren truke erosi ahal izango dira.\nEta, uztaila agurtzeko, kale-antzerki saioa izango da hilaren 30ean. Oraingoa, Hortzmuga taldeak Al final del camino obra ekarriko du Lasarte-Oriara. Doakoa izango da, eta antolatzaileek emanaldia egingo den lekua zehazten dutenean jakinaraziko dute.


GEOPARKEKO 20 OSTALARITZA-ESTABLEZIMENDUK HARTUKO DUTE PARTE “FLYSCH & KARST” PINTXO LEHIAKETAN — Debako udala\nFlysch pintxoa eta Karst pintxoa hautatzeko asmoz, Euskal Kostaldeko Geoparkeak antolatu duen “Flysch & Karst” Pintxo Lehiaketan Mutriku, Deba eta Zumaiako 20 ostalaritza-establezimenduk hartuko dute parte.\nHona hemen parte-hartzaileen izenak:\nBAI BIDEA BATZOKIA\nSEVEN CLOVERS IRISH PUB\nHerritarrek asteburu honetan zehar, larunbat eta igandean (azaroaren 30ean eta abenduaren 1ean) izango dute aukera pintxoak dastatzeko eta gustukoenen alde botoa emateko. Horretarako, pintxoarekin batera parte-hartzeko kupoiak banatuko dira eta botoak jasotzeko kutxak ipiniko dira establezimendu parte-hartzaileetan. Herritarren parte-hartzea sustatu nahirik, saria zozkatuko du Geoparkeak botoa ematen duten herritar guztien artean: bi lagunentzako bisita gidatua eta GeoGourmet otar bat.\nBi kategoria ditu lehiaketak, Flysch pintxoa eta Karst pintxoa, eta establezimendu bakoitzak gehienez 2 pintxo aurkeztu ahal izango ditu kategoria bakoitzeko.\nPintxoek Geoparkeko bi elementu geologiko garrantzitsuenak irudikatu behar dituzte, Flyscha eta Karsta. Pintxoak sortzerakoan, garaiko eta bertako produktuen erabilera sustatu nahi du Geoparkeak. Pintxoen gehienezko salmenta-prezioa 2 eurokoa izango da.\nAbenduaren 3an epaimahaiak pintxo irabazleak aukeratuko ditu, kategoria bakoitzeko bana, eta sariak banatuko dira: 300 € eta diploma. Epaimahaiak kontuan hartuko dituen irizpideak dira: balio gastronomikoa, bertako produktuak, estetika, kalitatea-prezioa eta orijinaltasuna eta teknika. Azken erabakia hartzerako orduan, herritarren botoak aintzat hartuko ditu epaimahaiak.\nGeoparkeak, egitasmo honen bitartez, Geoparkeko lurraldea ondoen ordezkatzen duten bi pintxoak hautatu nahi ditu. Sorkuntza gastronomikoek “Flysch pintxoa” eta “Karst pintxoa” izena hartuko dute. Helburu nagusi bat du ekimenak, Geoparkearen irudia zabaltzeko eta bisibilitatea emateko elementu promozional berriak edukitzea, herritarrei zein kanpoko bisitariei begira.\nBaina lehiaketak beste helburu batzuk ere baditu, hala nola, baserritarren eta ostalarien arteko elkarlana bultzatzea, bertako produktu freskoak kalitatezko sukaldaritzarekin batzea eta hiru herrietako ostalaritza-sektorea dinamizatzea.\nEgitasmoa Geogourmet proiektuaren barruan kokatzen da, Geoparkeko nekazaritzako elikagaien sektorea sustatzea helburu duena.


Zerbitzuak. Kirolzale | Kirolzale.eus\nEkitaldiko Materialen Kudeaketa\nEkitaldiaren diseinua egiten dugu, bezeroak nahi dituen ezaugarriak kontutan izanda.\nEkitaldi osoak edota bezeroak eskatutako ekitaldiaren zatiak antolatzen ditugu.\nEkitaldiak arrakastatsuak izan daitezen lan egiten dugu.\nPRESTAKETA ETA KOORDINAZIOA\nXEHETASUNAK ETA LASAITASUNA\nEkitaldia modu eraginkorrean burutzeko xehetasun guztietaz arduratzen gara. Lan koordinazioaz ere arduratzen gara, antolatzaileei lasaitasuna emanez.\nZabaldu zure berri munduari\nKomunikazioa kirol ekitaldien zatirik garrantzitsuenetariko bat dela badakigu eta beraz, Kirolzalen asko zaintzen dugu alderdi hau.\nGuztiok dakigu sare sozialek gaur egun duten garrantzia, hauen bitartez gure mezua pertsona askorengana hel daitekeelako.\nKirolzalen sare sozialak ondo maneiatzen dituzten profesionak ditugu. Facebook, Instagram eta Twitterren bidez, zure informazioa lau haizeetara zabalduko dugu honela.\nKirol ekitaldiek lehendik izan ditzaketen sare sozialen erabileraz ere arduratzen gara.\nKomunikazioarekin jarraituz, ekitaldiak zabaltzearen bitarteko garrantzitsu bat prentsa da.\nKirolzalen, komunikabideek informazio guztia eguneratua eta xehetasun guztiekin izan dezaten lan egiten dugu.\nGeroz eta hobeto funtzionatzen duen komunikazio sistema newsletterrak bidaltzearena da.\nNewsletterrak, Kirolzalek bere kontaktuen posta elektronikoetara bidaltzen dituen prentsa oharrak dira. Era honetan, sare sozialekin eta prentsarekin heltzea lortu ez dugun pertsonengana heltzea lortzen dugu.\nKirolzalen, ekitaldirako behar diren materialen\nkudeaketa osoaz arduratzen gara.\nKirol ekitaldiak berme guztiarekiun egiteko pertsonak beharrezkoak dira. Horregatik, Kirolzalen, ekitaldiko funtzio ezberdinak egin ditzaketen pertsonak ditugu.\nSarrerak kobratzeko pertsonak\nGure ekitaldietako partaideek, erabiltzaile eta pasahitz baten bitartez, www.kirolzale.eus-eko intranetera sartzeko aukera izaten dute.\nBertan, ekitaldiko informazio guztia ikusteko aukera izaten dute: arauak, egutegiak, sailkapenak, ekitaldiko argazkiak, etab.\nInskripzio kobrantza sistema\nwww.kirolzale.eus webgunea antolatzaileek erosotasuna izateko sortutako tresna bat da, izan ere, partaideak, webgunearen bitartez inskribatu daitezke ekitaldietan, inprimaki bat betez, eta ordainketa webgunearen bidez eginez.\nHorrela, antolatzaileek partaideen beharrezko informazio guztia izaten dute eta gainera, ez dute inskripzioen kobrantzaz arduratu beharrik.\nEkitaldiaren administrazio lan guztiak egiten ditugu:\n· Baimenak kudeatu\n· Aurrekontuak egin\n· Fakturak egin\n· Kontabilitatea eraman\n·Ogasunaren aurrean zergak aurkeztu\n· Sozietatearen Gaineko Zerga\n· Bestelako administrazio lanak


Eskuratu sarrerak Euskal Herriko Eskolarteko saiorako — Bertsozale Elkartea\nEuskal Herri osoko bertsolari gazteak elkartuko ditu igande honetako saioak, Euskal Herriko Eskolartekoak: Maddi Agirre Epelde eta Eukene de los Aires Amundarain arabarrak; June Diaz Franco eta Janire Arrizabalaga Munduate bizkaitarrak; Gipuzkoako ordezkariak izango dira Ekain Tolaretxipi Errazti eta Naia Arrizabalaga Arrieta; Lapurdiko Haira Aizpurua Ibargarai eta Oneka Arteaga Olasagasti; Beñat Astiz Isasi eta Eki Mateorena Zozaia nafarrak; eta Zuberoatik, Aetz Etxart Sarasola.\nHemen dituzu sarrerak\n11:30ean izango da saioa Abadiñoko probalekuan; sarrerak aurretik eskuratu behar dira www.bertsosarrerak.eus atarian. Igor Menikak gidatuko du saioa, eta Ainhoa Sarasua, Aitor Jimenez, Julen Zelaieta, Leire Etxebarria eta Zigor Leunda ariko dira epaile lanetan.\nSaratik Abadiñora eta udaberritik udazkenera\n2019an egin zen aurreko Euskal Herriko Eskolartekoa. Saran egin zen orduan eta hirurtekoa beteta, beste herri batera mugitzerako iritsi zen pandemiaren mehatxua. Iaz Eskolartekoa egin ahal izan zen lurraldeetan, baina ondoren, Euskal Herrikoa egiteko zeuden zailtasunak tarteko, Eskolatik Plazara ekimena antolatu zen haren ordez, lurraldeetako eskolartekoetatik sailkatutako bertsolari gazteek jendaurrean kantatu zezaten. Udazkenean bada ere, 2021ean, honenbestez, itzuliko da Euskal Herriko Eskolartekoa; aurtengoan, Abadiñon.\nBertsoa.eus: "Aurtengoa, udazken giroko igande batez"\nSaran egin genituen azken Eskolartekoak. / XDZ


Mingaina dantzan !!\nUrtea 2009 2008 2007 2006 2005 2004 2003 2002 2001 2000 1999 1998 1997 1996 1995 1994 1993 1992 1991 1990 1989 1988 1987 1986 1985 1984 1983 1982 1981 1980\nEtxeko hitzkuntza --------- Euskara Euskara eta gaztelania Gaztelania Beste bat\nAukerazko kontaktu telefonoa\nAlergiari buruzko informazioa\nMesedez, idatzi zure alergiari buruzko xehetasunak.\ndieta berezirik ?\nDieta bereziari buruzko informazioa\nMesedez, idatzi hemen zure dieta bereziari buruzko xehetasunak.\nBotikari buruzko informazioa\nMesedez, idatzi zure botikaren izena, hartu behar duzun maiztasuna eta hartzearen arrazoia\nJakin behar dugun zerbait ?\nGuraso/tutore baten izena\nGuraso/tutore baten abizenak\nGuraso/tutore baten NAN zenbakia\nNAN zenbakia dena juntu eta azken hizkiarekin.\nUdalekua --------- Txanda 1 (Olakueta aterpetxea) 2018-07-04/2018-07-13 Txanda 2 (Olakueta aterpetxea) 2018-07-16/2018-07-25\nMatrikula --------- Normala / Normal 150€ Famili Ugaria / Familia Numerosa 105€ Famili Ugari Berezia / Familia Numerosa Especial 75€\n-- Txandak osatzerakoan irizpide soziolinguistiko batzuk kontuan izango dira: txandetan euskararekin harreman ezberdina duten nerabeak nahastu nahi dira, eta txanda bakoitzak ezaugarri jakin batzuk izango ditu aurrez zehaztuta.\n-- Izen-ematea, apirilaren 13tik 27ra irekia egongo da, eta maiatzaren 4an, ezarritako irizpideen bidez erabakiko dira partaideak. Maiatzaren 4an bertan argitaratuko dira behin betiko zerrendak. Behin betiko zerrendak argitaratu ondoren, finkatutako apean ordainketa egitean ziurtatuko da plaza.\n-- Matrikula bertan behera uzteko, txanda hasi baino gutxienez hamabost egun lehenago abisatu behar da. Baja ematen dutenei, irailaren amaieran egingo zaie diru-sarrera, matrikularen %80 bueltatuko zaie. Matrikula anulatzea dagokion epean ez bada eskatzen, ez da dirurik itzuliko.\n-- Behar bereziak dituzten gazteek agiri ofizialaren kopia bat aurkeztu beharko dute.\n-- Ekintzak burutzen ari garenean zuen seme-alabei argazkiak eta bideoak aterako dizkiegu. Irudi horiek udalekuen argazki bilduma osatzeko eta gure zabalkunderako erabiliko dira.\n-- Oso garrantzitsua da, izen ematerako orduan, haurraren inguruko informazioa helaraztea. Iristen ez zaigun informazioaz ez gara erantzule izango.\nIrakurri eta onartu erregistratu ahal izateko.


Bertso Udalekuen izen-ematea, astelehenetik aurrera — Bertsozale Elkartea\nBertso Udalekuen izen-ematea, astelehenetik aurrera\nBertso-eskolako kide diren gaztetxoek edota gutxienez gurasoetako bat Bertsozale Elkarteko bazkide dutenek eman ahal izango dute izena lehen epe honetan. 9:00etan zabalduko da izen-ematea telefonoz zein Internetez.\nOrio, Irañeta, Muxika, Idauze-Mendi eta Zuhatza izango dituzte aukeran 2018ko Bertso Udalekuetan izena eman nahi duten lagunek. Hilabetearen hasieran eman zen txanda guztien berri eta udako egonaldia non pasa nahi den erabakita, astelehenetik aurrera izango dute izena emateko aukera lehenengo gaztetxoek.\nIzan ere, bertso-eskolako kide diren gaztetxoei edota gutxienez gurasoren bat Bertsozale Elkarteko bazkide dutenei zabalduko zaie izen-ematea astelehenean eta lehentasuna izango dute martxoaren 23ra arte; gainerakoek martxoaren 26ra arte itxaron beharko dute eta apirilaren 13ra bitarte izango dute abagunea. Izena emateko 943 69 41 29 zenbakira deitu beharko du interesdunak edota www.bertsozale.eus atarian bertan egin dezake, horretarako propio prestaturiko orria beteta. 9:00etan zabalduko da.\nApirilaren 20a baino lehen emango zaie erantzuna izena eman duten guztiei, euren izen-ematearen eta txandaren berri emateko.\nHezitzaileen izen-ematea, itxita\nIa hilabete izan dute zuzendari, sukaldari edota begirale lanetan aritu nahi duten hezitzaileek zein praktiketara joan nahi dutenek izena emateko. Martxoaren 21a baino lehen erantzungo zaie guztiei.\nEgin zaitez Bertsozale Elkarteko bazkide orain!\nBertso Udalekuetako txanden informazioa ikusi nahi?\nZuhatzako egonaldian, iaz.


Horiek guztiak Alkateen Klima eta Energia Itunaren parte dira, hau da, tokiko klima-ekintzaren aldeko herri eta hirien munduko mugimendurik handienaren parte, eta hamar urte baino gehiagoko ibilbidea aitortu zaie 'toki-eremutik klima-aldaketaren eta energia-trantsizioaren erronkan egindako lanarengatik, 2050. urtean isuriei dagokienez lurralde erresiliente eta neutro batera iristeko'. 21 udalerri horiek hartzen dituzten biztanleak ia 1,7 milioi pertsona dira, Euskadin bizi diren 2,2 milioi pertsonetatik.\nTapia sailburuak nabarmendu du 'Euskadi jada prestatzen ari dela azaroaren hasieran Glasgown egingo den Nazio Batuen Klimaren Goi-bileran parte hartzeko'. Hitzordua 2015eko Parisko Goi-bileraz geroztik garrantzitsuena izango da, eta orduan hartutako konpromisoak berrikusteko eta helburu berriak, asmo handiagokoak, ezartzeko balioko du, berotze globala geldiarazteko eta 2 ºC-tik behera mantentzeko.\n'2050. urtean karbonoari dagokionez neutroa izango den Euskadi lortzeko dugun ardurak urrats sendoak egitera behartzen gaitu', azpimarratu du sailburuak. 'Europako Itun Berdearekin bat egin nahi izan dugu, eta gure Basque Green Deal propioa diseinatu ere bai. Etorkizuneko eredu bat, isuriak murrizteko eta energia berriztagarria sortzeko helburuak biltzen dituena, baina eredu ekonomiko gisa ere sortzen dena, industria eta teknologia palanka nagusi dituela; beraz, zientzia, teknologia, ekonomia zirkularra, industria, energia-trantsizioa edo elikatze-katea helburu berarekin lerrokatzen dira: bidezko garapena eta garapen jasangarria'.\n*Informazio gehiago atxikitako dokumentuan (1 Toki-erakundeei zuzendutako laguntza-programak)\nUdalerriei aitortza egin ondoren, jardunaldi tekniko bat egin da, Alkateen Itunaren Europako bulegoak babestua. Jardunaldi horretan, Miguel Morcillok, Europako bulegoaren ordezkariak, aitortu du 'Euskal Autonomia Erkidegoak egindako lan garrantzitsua, bertan klima-aldaketari modu integralean heltzen baitiote, bai arintzeari bai horrek eragindako eraginetara egokitzeari dagokionez. Euskadin ezarritako klima-gobernantzarako eredua -Udalsarea 2030en bidezko sare-lana nabarmenduz-, garatutako tresnak eta euskal udalerriei energia- eta klima-trantsizioan laguntzeko laguntza-ildoak inspirazio izan daitezke zentzu horretan urrats sendoak egiten ari diren beste lurralde batzuentzat'.